
	讻住讬驻讗 诇讬讛 诪讬诇转讗 讗诪专 讛专讬谞讬 谞讝讬专 诇讻砖讬讛讗 诇驻诇讜谞讬 讘谉 讜砖诪注 讞讘讬专讜 讜讗诪专 讜讗谞讬 诪讛讜 诪讬 讗诪专讬谞谉 砖诇讗 讘驻谞讬讜 讗谞驻砖讬讛 拽讗诪专 讗讜 讚讬诇诪讗 讛讻讬 拽讗诪专 诇讬讛 专讞讬诪谞讗 诇讬讛 讻讜讜转讬讱 转讬讘注讬:


	诪转谞讬' 讛专讬谞讬 谞讝讬专 讜谞讝讬专 讻砖讬讛讬讛 诇讬 讘谉 讛转讞讬诇 诪讜谞讛 讗转 砖诇讜 讜讗讞''讻 谞讜诇讚 诇讜 讘谉 诪砖诇讬诐 讗转 砖诇讜 讜讗讞''讻 诪讜谞讛 讗转 砖诇 讘谞讜 讛专讬谞讬 谞讝讬专 讻砖讬讛讬讛 诇讬 讘谉 讜谞讝讬专 讛转讞讬诇 诪讜谞讛 讗转 砖诇讜 讜讗讞''讻 谞讜诇讚 诇讜 讘谉 诪谞讬讞 讗转 砖诇讜 讜诪讜谞讛 讗转 砖诇 讘谞讜 讜讗讞''讻 诪砖诇讬诐 讗转 砖诇讜:


	讙诪' 讘注讬 专讘讗 讗诪专 讛专讬谞讬 谞讝讬专 诇讗讞专 注砖专讬诐 讬讜诐 讜诪注讻砖讬讜 诪讗讛 讬讜诐 诪讛讜 讻讬讜谉 讚讛诇讬谉 诪讗讛 讘注砖专讬谉 诇讗 砖诇诪讬谉 诇讗 讞讬讬诇讬谉 讗讜 讚讬诇诪讗 讻讬讜谉 讚讗讬转 诇讬讛 讙讬讚讜诇 砖注专 诇讘住讜祝 讞讬讬诇讬谉 讜转讬讘注讬 诇讬讛 谞讝讬专讜转 诪讜注讟转 讞讚讗 诪讙讜 讞讚讗 拽讗 诪讬讘注讬讗 诇讬讛





专砖"讬





	讻住讬驻讗 诇讬讛 诪讬诇转讗. 讜讗谞驻砖讬讛 拽讗诪专 讚讗讛讗 谞讝讬专 讻砖讬讛讗 诇讬 讘谉: 讗讜 讚讬诇诪讗 讛讻讬 讗''诇 专讞讬诪谞讗 诇讬讛 诇驻诇讜谞讬 讻讜讜转讬讱. 诇讻砖讬讛讗 诇讜 讘谉 讗讛讗 谞讝讬专 讻诪讜转讱 转讬拽讜: 诪转谞讬' 讗诪专 讛专讬谞讬 谞讝讬专 诪注讻砖讬讜 讜谞讝讬专 诇讻砖讬讛讗 诇讬 讘谉 讛转讞讬诇 诪讜谞讛 讗转 砖诇讜 讜注讚 砖诇讗 讛砖诇讬诐 讗转 砖诇讜 谞讜诇讚 诇讜 讘谉 讜讞诇讛 注诇讬讜 谞讝讬专讜转 砖讛讝讬专 注诇 讘谞讜 诇讻砖讬讛讗 诇讜: 诪砖诇讬诐 讗转 砖诇讜. 诇驻讬 砖拽讬讘诇讜 注诇讬讜 转讞讬诇讛 讜讗讞''讻 诪讜谞讛 谞讝讬专讜转 砖讛讝讬专 注诇 讘谞讜. 讚讻讬讜谉 砖讞诇 注诇讬讜 砖诇 讘谞讜 注讚 砖诇讗 讛砖诇讬诐 谞讝讬专讜转 砖诇讜 谞注砖讛 讻谞讝讬专讜转 讗讞转 讜诇讻讱 讗讬谞讜 讬讻讜诇 诇讙诇讞: 讗讘诇 讗诐 讗诪专 讛专讬谞讬 谞讝讬专 讻砖讬讛讗 诇讬 讘谉 讜谞讝讬专 讚诪砖诪注 诇' 诪注讻砖讬讜 讛转讞讬诇 诇诪谞讜转 讗转 砖诇讜 讜讗讞''讻 谞讜诇讚 诇讜 讘谉 讛讜讗讬诇 讜拽讘诇 谞讝讬专讜转 砖诇 讘谞讜 转讞讬诇讛 诪谞讬讞 讗转 砖诇讜 讜诪讜谞讛 讗转 砖诇 讘谞讜 讜讗讬谞讜 诪讙诇讞 讜讗讞''讻 诪砖诇讬诐 讗转 砖诇讜 诇诪拽讜诐 砖驻住拽 诪转讞讬诇: (讙诇讬讜''谉 讙) 讜诪''讛 讚讛讜讗讬诇 讜拽讬讘诇 注诇讬讜 谞讝讬专讜转 砖诇讜 转讞讬诇讛 诪砖诇讬诐 讗转 砖诇讜 砖讬讛讗 诪讙诇讞 讘讬谞转讬诐 讜讗讬诇讜 讘住讬驻讗 讚拽讘讬诇 谞讝讬专讜转 砖诇 讘谞讜 转讞讬诇讛 诪讜拽讬 诇讛 讛诪讜专讛 讻讙讜谉 讚谞讝讬专讜转 砖诇讜 讛讜讜 砖诇 讞诪砖讬诐 讜诪砖''讛 诪讜拽讬 诇讛 讛讻讬 讚讗讬 诇讗 转讬诪讗 讛讻讬 诇讗 讛讜讬 谞讝讬专讜转 讻诇诇 讻讬讜谉 讚讛驻住讬拽 讗转 . 砖诇讜 讜讛转讞讬诇 讗转 砖诇 讘谞讜 讜讙诇讞 转讜 诇讗 驻砖讜 诇讬讛 讻讚讬 讙讬讚讜诇 砖讬注专 讜拽讬讬诪讗 诇谉 讘讘讘讗 讚住讬驻讗 讚住讜转专 讗转 讛讻诇 讗诐 讗讬谉 砖诐 讻讚讬 讙讬讚讜诇 砖讬注专 讜讗''转 讚讘转专 砖诪讜谞讛 砖诇 讘谞讜 诇讗 诇讬讙诇讞 讛讗 讜讚讗讬 诪讬诇转讗 讚诇讗 讗驻砖专 讞讚讗 讚拽讬讘诇讜 讜讛讜讛 诇讬讛 讻诪讬 砖讗诪专 讛专讬谞讬 谞讝讬专 讜谞讝讬专 砖爪专讬讱 诇讙诇讞 讘讬谉 讝讜 诇讝讜 讜注讜讚 诪讚拽讗诪专 讚诪谞讬讞 讗转 砖诇讜 讜诪讜谞讛 讗转 砖诇 讘谞讜 诇诪讗讬 诪讬诇转讗 讛讜讗 拽讗 诪转讞讬诇 讗转 砖诇 讘谞讜 讗讬 诇讗讜 讚诇讬讬转讬 拽专讘谞讜转讬讜 讜诇讙诇讞 讘讬谞转讬讬诐 讜讻讬 转讬诪讗 讗讬 讛讱 讘讘讗 诇讗 诪讬讬专讬 讘谞讝讬专讜转 住转诐 讗诇讗 讘谞讝讬专 谞' 诇诪讛 诇讬讛 讚诪讬讬转讬 讗讬讚讱 讘讘讗 讚谞讝讬专讜转 诪讗讛 (讗诐) 诪砖讜诐 讚讗转讗 诇讗砖诪讜注讬谞谉 讚注讚 注' 诇讗 讛驻住讬讚 讻诇讜诐 讚诇讗讞专 注' 住讜转专. 注''讻 讙诇讬讜''谉: 讙诪' 讘注讬 专讘讗 讛专讬谞讬 谞讝讬专 讻讜'. 讻诇讜诪专 讛讗 讜讚讗讬 驻砖讬讟讗 诇讬 砖讗诐 讗诪专 讛专讬谞讬 谞讝讬专 诇讗讞专 诇' 讬讜诐 讜诪注讻砖讬讜 谞讝讬专 住转诐 讻讬讜谉 讚讘谞讝讬专讜转 讝讜 砖讗诪专 诪注讻砖讬讜 讬讻讜诇 诇讛砖诇讬诐 拽讜讚诐 砖讬转讞讬诇 讗讜转讜 谞讝讬专讜转 砖讗诪专 诇讗讞专 诇' 讬讜诐 讚讛讗 讚讗诪专 谞讝讬专 住转诐 讚讛讬讬谞讜 诇' 讬讜诐 讛讬诇讻讱 讞诇讛 诇谞讝讬专讜转 讚诪注讻砖讬讜 诇讗诇转专 讜诪讙诇讞 诇讬讜诐 诇' 讜砖讜讘 诪讜谞讛 谞讝讬专讜转 砖谞讚专 诇讗讞专 诇' 讜诪讙诇讞 诇住讜祝 诇' 讗诇讗 讛讗 讘注讬 专讘讗 . 讻讬讜谉 讚讗诪专 讛专讬谞讬 讻讜': 讻讬讜谉 讚讛诇讬谉 拽' 讘注砖专讬谉 诇讗 砖诇诪讬谉 诇讗 讞讬讬诇讬谉 诪注讻砖讬讜 讜诪讜转专 诇砖转讜转 讬讬谉 讗诇讗 诪讜谞讛 诇' 诇讗讞专 讻' 讬讜诐 讜诪讙诇讞 讜讗讞''讻 诪讜谞讛 拽' 讬讜诐: 讗讜 讚讬诇诪讗 讻讬讜谉. 讚讗讬诇讜 诪转讞讬诇 诇诪讬诪谞讬 谞讝讬专讜转 拽' 诪注讻砖讬讜 讗讻转讬 诪讬讬转专讬 诇讛讜 讻讚讬 讙讬讚讜诇 砖讬注专 讚讛讗 驻砖讜 诇讛讜 转诪谞讬谉 讚讗讬转 讘讛讜 讙讬讚讜诇 砖讬注专 讟讜讘讗 讜讛讬诇讻讱 诪转讞讬诇 诪注讻砖讬讜 讜诪讜谞讛 讻' 讬讜诐 讜讗讞专 讻讱 诪讜谞讛 诇' 讬讜诐 讜讗讞''讻 诪讜谞讛 驻' 讬诪讬诐 讻讚讬 诇讛砖诇讬诐 谞讝讬专讜转 专讗砖讜谞讛: 讜转讬讘注讬 诇讬讛 谞讝讬专讜转 诪讜注讟转. 讻讙讜谉 讚讗诪专 讛专讬谞讬 谞讝讬专 诇讗讞专 讻' 讬讜诐 讜诪注讻砖讬讜 谞讝讬专 住转诐 讚诇' 谞诪讬 讘讻' 诇讗 砖诇诪讬 讜诇讗 讞讬讬诇讬 讗讜 讚讬诇诪讗 诇讗诇转专 讞讬讬诇讬谉 [讜诪讙诇讞] 讗讞转 注诇 讻讜诇谉: 讗讬谉 讛讻讬 拽诪讬讘注讬讗 诇讬讛' 讗诇讗 讞讚讗 诪讙讜 讞讚讗 拽讗 诪讘注讬讗 诇讬讛. 讻诇讜诪专 谞讝讬专讜转 诪转讜讱 谞讝讬专讜转 拽讗 诪讬讘注讬讗 诇讬讛 讜讛讻讬 拽讗 诪讬讘注讬讗 诇讬讛:





转讜住驻讜转





	讛专讬谞讬 谞讝讬专 讻砖讬讛讬讛 诇讬 讘谉. 驻讬专讜砖 讚住转诐 谞讝讬专讜转 讚讛讜讬 砖诇砖讬诐 讬讜诐 讜谞讝讬专 诪讗讛 讬讜诐 谞讝讬专讜转 讚谞驻砖讬讛 讜讛砖转讗 谞诪讬 拽讘诇 谞讝讬专讜转 讚讘谞讜 讘专讬砖讗 讜讛转讞讬诇 诇诪谞讜转 谞讝讬专讜转 讚谞驻砖讬讛 拽' 讬讜诐 讜谞讜诇讚 诇讜 讘谉 注讚 砖讘注讬诐 讜讬讜诐 砖讘注讬诐 谞诪讬 讘讻诇诇 诇讗 讛驻住讬讚 讻诇讜诐 驻讬专讜砖 讗讞专讬 砖谞讝讬专讜转 讘谞讜 砖诇 砖诇砖讬诐 讬讜诐 诪讜讘诇注讬诐 转讜讱 拽' 讬讜诐 注讚讬讬谉 讚驻讬专砖. 讜诇讗 讛谞讬 拽' 讬讜诐 注讜诇讬诐 诇谞讝讬专讜转 讚讘谞讜 讜讙诐 诇诪讗讛 讬讜诐 讚谞驻砖讬讛 讚讗祝 注''讙 讚诪讬讚 讻砖讬讜讜诇讚 讘谞讜 爪专讬讱 诇讛谞讬讞 讗转 砖诇讜 讜诇诪谞讜转 砖诇 讘谞讜 砖讛专讬 拽讬讘诇讜 转讞讬诇讛 讻讚讗诪专 诇注讬诇 讗驻''讛 讻讬讜谉 讚砖诇 讘谞讜 诪讜讘诇注讬谉 讘转讜讱 讛诪讗讛 讬讜诐 注讜诇讬诐 诇砖诇 讘谞讜 讜诇砖诇讜 讜讬砖诇讬诐 诪讗讛 讬讜诐 讜讬讙诇讞 注诇 砖谞讬讛诐 讜讬讘讬讗 砖谞讬 拽专讘谞讜转 讜讛''讛 诇注讬诇 讻讬 讗诪专 讛专讬谞讬 谞讝讬专 讻砖讬讛讬讛 诇讬 讘谉 讜谞讝讬专 讜讛转讞讬诇 诇诪谞讜转 讗转 砖诇讜 讗诐 谞讜诇讚 诇讜 讛讘谉 诇诪谞讬讬谞讜 讘讬讜诐 讗' 讚讗讜转谉 砖诇砖讬诐 讬讜诐 注讜诇讬谉 讛讬讜 诇讘谞讜 讜诇注爪诪讜 讻讬讜谉 讚砖诇 讘谞讜 诪讜讘诇注 讘砖诇 注爪诪讜 讚讗讬讚讬 讜讗讬讚讬 诇' 讬讜诐 讜讚讜拽讗 讻讬 拽讘诇 谞讝讬专讜转 讚讘谞讜 讘专讬砖讗 讚诪讬讚 砖谞讜诇讚 讛讜讬 讝拽讜拽 诇诪谞讜转 讗讜转讜 诪讛谞讬 讛讘诇注讛 讗讘诇 拽讘诇 谞讝讬专讜转 讚诪讗讛 讬讜诐 讘专讬砖讗 讗驻讬' 谞讜诇讚 诇讜 讛讘谉 拽讜讚诐 注' 讬讜诐 爪专讬讱 诇讛砖诇讬诐 讛诪讗讛 讬讜诐 讘专讬砖讗 讻砖拽讬讘诇 注诇讬讜 转讞讬诇讛 讚诇讗 讞讬讬诇 谞讝讬专讜转 讘谞讜 注诇讬讜 [注讚] 讛砖诇诪转 谞讝讬专讜转讜 讗诇讗 诪砖诇讬诐 谞讝讬专讜转 拽' 讜讬讙诇讞 讜讬讘讬讗 拽专讘谉 诇谞讝讬专讜转讜 讜砖讜讘 讬注砖讛 谞讝讬专讜转 讚讘谞讜 诇' 讬讜诐 讜讬讙诇讞 诇诇' 讬讜诐 讜讬讘讬讗 拽专讘谉:. 诇讗讞专 砖讘注讬诐 讛讬讬谞讜 注''讗 住讜转专 讜诇''讙 住讜转专 砖讘注讬诐 讬讜诐 讚讛讗 讗讬谞讜 住讜转专 注' 讜讛''驻 诪谞讬讞 讗转 砖诇讜 讜诪讜谞讛 讗转 砖诇 讘谞讜 讜诇讗讜 讚讜拽讗 住讜转专 讻诇讜诪专 诪谞讬讞 讗转 诪谞讬讬谞讜 讜诪讜谞讛 砖诇砖讬诐 讚讘谞讜 砖讗讬谉 转讙诇讞转 驻讞讜转 诪砖诇砖讬诐 讬讜诐 驻讬' 诇讻讱 讗讬谉 注讜诇讬谉 砖讗专 讛讬诪讬诐 砖注讚 拽' 讬诪讬诐 诇谞讝讬专讜转 讚讘谞讜 诇驻讬 砖讗讬谉 谞讝讬专讜转 讚讘谞讜 驻讞讜转 诪砖诇砖讬诐 讬讜诐 讜诇讬讻讗 诇' 讬讜诐 注讚 讙诪专 讛砖诇诪转 诪讗讛 讜诇讻讱 讝拽讜拽 诇讛驻住讬拽 诪谞讬讬谞讜 讛讜讗讬诇 讚谞诪砖讱 讚讘谞讜 注诇 讬诪讬 谞讝讬专讜转讜 讜诇砖讜谉 转讙诇讞转 讗讬谞讜 诪讻讜讜谉 讚讟驻讬 讛''诇 诇诪讬诪专 砖讗讬谉 谞讝讬专讜转 驻讞讜转 诪砖诇砖讬诐 讬讜诐 讜谞拽讟 砖讗讬谉 转讙诇讞转 诇诪讬诪专 诪讻砖讬砖诇讬诐 砖诇 讘谞讜 讬讞讝讬专 诇诪谞讬讬谞讜 讜讬砖诇讬诐 谞讝讬专讜转 讛拽' 讬讜诐 讜讬讙诇讞 讘住讜祝 讻诇 讛诪谞讬谉 讗讞' 诇讻讜诇谉 讗讘诇 讘住讜祝 诪谞讬谉 讚讘谞讜 讗讬谞讜 诪讙诇讞 讚讗诐 讻谉 诇讗 讬讜讻诇 诇讛砖诇讬诐 讗讞专 谞讝讬专讜转 砖诇讜 讚诇讬讻讗 砖诇砖讬诐 讬讜诐 诪谞讝讬专讜转: 讛讙讛''讛 诇讻讗讜专讛 诪砖诪注 讻讚诪驻专砖 讚讗讞专 砖讬砖诇讬诐 砖诇 讘谞讜 讬讞讝讜专 讜讬砖诇讬诐 讗转 砖诇讜 讻讬 讬诪讬 讘谞讜 讗讬谉 注讜诇讬谉 诇谞讝讬专讜转 诪讗讛 讬讜诐 砖诇讜 讻诪讜 讘专讬砖讗 讚拽转谞讬 诪谞讬讞 讗转 砖诇讜 诪讬讛讗 讬砖 讘讬专讜砖诇诪讬 谞讜诇讚 讘讬讜诐 砖诪讜谞讬诐 住讜转专 注砖专讛 谞讜诇讚 讘讬讜诐 转砖注讬诐 住讜转专 讗转 注砖专讬诐 讜诇驻讬 砖讬讟转 讛讬专讜砖诇诪讬 诪讬讚 砖谞讜诇讚 讛讘谉 诪讜谞讛 砖诇 讘谉 诇讙诪专讬 讜讗讜转讜 诪谞讬谉 讘谉 注讜诇讛 诇讜 诇谞讝讬专讜转 讚拽' 讬讜诐 讜砖诪讗 讬''诇 讛讬专讜砖诇诪讬 讚住讜转专 讻' 讻诇讜诪专 讘砖讘讬诇 讘谞讜 拽讗诪专 讚诪讜谞讛 注砖专讛 砖诇 诪讗讛 讜讻' 讗讞专 讛诪讗讛 讜诇注讜诇诐 讛''谞 拽讗诪专 砖讗讬谉 注讜诇讛 诇谞讝讬专讜转 讚诪讗讛 讻诇诇 讜讞讜讝专 讜讬砖诇讬诐 讛诪讗讛 讻诪讜 砖讛讬讛 诇讜 诇诪谞讜转 讘诇讬讚转 讛讘谉 讜讘讙诪专讗 诪讜讻讞讗 讚讗诐 谞讜诇讚 注''讗 讚住讜转专 讗注''讙 讚讗讬讻讗 砖诇砖讬诐 讬讜诐 注讚 讛诪讗讛 诪讬讜诐 诇讬讚转 讛讘谉 讜讛讟注诐 讚讬讜诐 诇讬讚转 讛讘谉 谞讬诪谞讬转 诪诪谞讬谉 砖诇讜 讜诇讗 转讞砖讘 诇讬诪讬 讛讘谉 讜诇讬讻讗 讗诇讗 讻''讟 注讚 讬讜诐 拽' 讜爪''注 砖驻讬专砖 诇注讬诇 砖讗诐 谞讜诇讚 讛讘谉 讘讬讜诐 专讗砖讜谉 砖讛转讞讬诇 讘讜 谞讝讬专讜转讜 砖讬诪谞讛 诇' 讜注讜诇讬谉 诇砖谞讬讛诐 讜爪专讬讱 诇讬转谉 讞讬诇讜拽 讘讚讘专 讚专讬砖讗 讛讜讗讬诇 讜讘讬讜诐 诇讬讚转 讛讘谉 讛转讞讬诇 诇诪谞讜转 谞讝讬专讜转 砖诇 注爪诪讜 讬诪谞讛 诇砖谞讬讛诐 讗讘诇 讛讻讗 砖讛转讞讬诇 讝讛 讬诪讬诐 专讘讬诐 砖诇 注爪诪讜 诇讗 讬诪谞讛 讬讜诐 讛诇讬讚讛 诇讘谞讜 讻讬 讗诐 诇注爪诪讜. 注''讻 讛讙讛''讛: 讘注讬 专讘讗 讗诪专 讛专讬谞讬 谞讝讬专 诇讗讞专 讻' 讬讜诐 讜诪注讻砖讬讜 诪讗讛 讬讜诐 诪讛讜 讻讬讜谉 讚讛诇讬谉 诪讗讛 讬讜诐 诇讗 砖诇诪讬 讘讛谞讱 注砖专讬诐 讬讜诐 诇讗 讞讬讬诇讗 谞讝讬专讜转 砖诇 诪讗讛 讬讜诐 注诇讬讛 诪注讻砖讬讜 讚诪住转诪讗 讗讬谉 讚注转 讝讛 讛讗讬砖 诇讛驻住讬拽 谞讝讬专讜转 砖讬诪谞讛 注转讛 注砖专讬诐 讬讜诐 诪谉 讛诪讗讛 讬讜诐 讜讗讞专 注砖专讬诐 讬讜诐 讬诪谞讛 谞讝讬专讜转 砖诇砖讬诐 讬讜诐 砖拽讘诇 注诇讬讜 诇讗讞专 注砖专讬诐 讬讜诐 讜砖讜讘 讬诪谞讛 砖诪谞讬诐 讬讜诐 诇讛砖诇讬诐 讛诪讗讛 讬讜诐 讗诇讗 讗讞专讬 砖讗讬谞讜 讬讻讜诇 诇讛砖诇讬诐 谞讝讬专讜转 砖诇 拽' 讬讜诐 讘讛诇讬谉 讻' 讚注转讜 砖讗诇讜 讻' 讬讜诐 讬讛讬讜 驻谞讜讬讬诐 讜讬讛讬讛 诪讜转专 讘讬讬谉 讜讘转讙诇讞转 讘讛谞讱 讻' 讬讜诐 讜讗讞专 讻讱 讬诪谞讛 诇' 讬讜诐 诇讙诇讞 讜讬讘讬讗 拽专讘谉 讜砖讜讘 诪讜谞讛 拽' 讬讜诐 专爪讜驻讬谉 讜讬讙诇讞 讜讬讘讬讗 拽专讘谉 讜诪讛 砖讗诪专 诪注讻砖讬讜 诪讗讛 讬讜诐 专''诇 讜诪注讻砖讬讜 讻诪讜 讻谉 讗谞讬 诪拽讘诇 拽' 讬讜诐 讗讞专 砖注砖讛 住转诐 讛谞讝讬专讜转 诇讗讞专 讻' 讬讜诐 讜讗''转 讜讗诪讗讬 诇讗 驻砖讬讟 诪诪转谞讬' 讚拽转谞讬 诪谞讬讞 讗转 砖诇讜 讜诪讜谞讛 砖诇 讘谞讜 讜砖讜讘 诪砖诇讬诐 讗转 砖诇讜 讗诇诪讗 诇讗 讞讬讬砖 讛讗讬 讙讘专讗 讗讛驻住拽转 谞讝讬专讜转讜 讚讗讬讻讗 诇诪讬诪专 砖讗谞讬 诪转谞讬' 讻砖讛转讞讬诇 诇诪谞讜转 谞讝讬专讜转讜 住讘讜专 讛讬讛 诇转砖诇讜诪讬谉 砖诇讗 讬讚注 砖讬讜讜诇讚 诇讜 讘谉 转讜讱 讬诪讬 谞讝专讜 讜讙诐 讗驻砖专 诇讛讬讜转 砖驻注诪讬诐 讬砖诇讬诐 谞讚专讜 拽讜讚诐 砖讬讜讜诇讚 诇讜 讛讘谉 讛讬诇讻讱 讙诪专 讜谞讚专 讜讗驻讬' 讬讜讜诇讚 讛讘谉 诪驻住讬拽 谞讝讬专讜转讜 讜诪谞讬讞 谞讚专讜 讜诪讜谞讛 讗转 砖诇 讘谞讜 讜诇讗 拽驻讬讚 讘讛驻住拽 谞讝讬专讜转讜 讗讘诇 讛讻讗 讚诇讗 讗驻砖专 讻诇诇 讗诐 讬转讞讬诇 谞讝讬专讜转 砖诇 诪讗讛 讬讜诐 爪专讬讱 诇讛驻住讬拽 讻砖讬注讘专讜 讻' 讬讜诐 讛讬诇讻讱 诇讗 讞讬讬诇 注诇讬讛 谞讝讬专讜转 砖诇 诪讗讛 诇讗诇转专: 讗讜 讚讬诇诪讗 讻讬讜谉 讚讗讬转 诇讬讛 讙讬讚讜诇 砖讬注专 诇讘住讜祝 讞讬讬诇讗. 驻讬' 讻讬讜谉 砖谞砖讗专讜 诇讜 诇' 讬诪讬诐 诇讗讞专 住转诐 谞讝讬专讜转 讻讚讬 讙讬讚讜诇 砖讬注专 讛讬讬谞讜 谞讝讬专讜转 砖诇诐 讞讬讬诇讗 讜诇讗 讞讬讬砖 讘讛驻住拽转 谞讝讬专讜转讜 讜讛讻讗 谞砖讗专讜 诇讜 讗驻讬' 驻' 讬讜诐 讛诇讻讱 诪讜谞讛 注砖专讬诐 讬讜诐 讛诇诇讜 诇谞讝讬专讜转 讚诪讗讛 讬讜诐 讜讬驻住讬拽 讜讬诪谞讛 诇' 讬讜诐 讜讬讙诇讞 讜讬讘讬讗 拽专讘谉 讜讗讞专讬 讻谉 讬诪谞讛 驻' 讬讜诐 诇讛砖诇诪转 诪讗讛 讬讜诐 讜讛''谞 讗诪专讬谞谉 讘讘专讬讬转讗 讚诪讬讬转讬 诇拽诪谉 讗讞专 砖诪谞讛 诇' 讬讜诐 讗讬谞讜 诪讜谞讛 专拽 驻' 讬讜诐 诇讛砖诇讬诐 讛诪讗讛 讬讜诐 注诇 讛注砖专讬诐 砖诪谞讛 拽讜讚诐 砖诇砖讬诐 讬讜诐 讜讗注''讙 讚转讙诇讞转 住讜转专 讛讬讬谞讜 讻讚讬 砖讬讛讬讛 诇讗讞专 讛转讙诇讞转 砖诇砖讬诐 讬讜诐 讻讚讬 讙讬讚讜诇 砖讬注专 讗讘诇 讗诐 谞砖讗专讜 讗讞专 讛转讙诇讞转 砖诇砖讬诐 讬讜诐 注讚 讻诇讜转 谞讝讬专讜转讜 讗讬谞讜 住讜转专 讻诇讜诐 讻讬讜谉 讚讗讬转 诇讬讛 讙讬讚讜诇 砖讬注专 讚转讙诇讞转 讟讛专讛 讜讛讻讬 讗诪专讬谞谉 讘驻' 讙' 诪讬谞讬谉 (诇拽诪谉 诪讚.) 讜讛讻讗 谞砖讗专讜 诇讜 驻' 讬讜诐 讻讚讬 讙讬讚讜诇 砖讬注专 讜讬讜转专 讜讗注''讙 讚讗诪专讬谞谉 讘诪转谞讬转讬谉 谞讜诇讚 诇讜 讘谉 注讚 注' 诇讗 讛驻住讬讚 讻诇讜诐 讚讬诪讬 讘谞讜 注讜诇讬诐 诇诪谞讬谉 讛拽' 讬讜诐 讜讛讻讬 讗诪专讬谞谉 诇拽诪谉 讘讘专讬讬转讗 讚讗讞专 砖诪谞讛 谞讝讬专讜转 砖诇 诇' 讬讜诐 诪讜谞讛 驻' 讬讜诐 诇讛砖诇讬诐 讛专讗砖讜谞讬诐 讜诇讗 住诇拽讬 讛谞讱 诇' 讬讜诐 讗注''讙 讚诪讜讘诇注讬谉 讛诐 转讜讱 讛驻' 讬讜诐 讚诇讗 讚诪讬讗 诇诪转谞讬转讬谉 讚讘诪转谞讬转讬谉 诇讗 谞讚专 谞讝讬专讜转 讗诇讗 讗诐 讬讜讜诇讚 讗讞专 注' 讗讘诇 讗诐 讬讜讜诇讚 . 转讜讱 讛注' 砖讬讜讻诇 诇讛讘诇讬注 谞讝讬专讜转 讚讘谞讜 转讜讱 讛拽' 讗讬谉 讚注转讜 诇诪谞讜转 谞讝讬专讜转 诇讘谞讜 讗诇讗 诇' 讗讞专讜谞讬诐 讬注诇讜 诇砖谞讬讛诐 讚讛讬讬谞讜 拽' 讬讜诐 讘讬谉 讛讻诇 讜诪讛 砖诇讗 讗诪专 讘驻讬' 讛专讬谞讬 谞讝讬专 讻砖讬讛讬讛 诇讬 讘谉 讜诪注讻砖讬讜 注' 讬讜诐 讛讬讬谞讜 诪砖讜诐 砖讚注转讜 诇讛讬讜转 谞讝讬专 拽' 讬讜诐 讗诐 诇讗 讬讜讜诇讚 诇讜 讘谉 诇讘专 诪谞讝讬专讜转 讚讘谞讜 讗讘诇 诪''诪 讗诐 讬讜讜诇讚 诇讜 讘谉 拽讜讚诐 诇' 讞驻抓 讛讜讗 诇讛讘诇讬注讜 讘谞讝讬专讜转 讚讬讚讬讛 讗讘诇 讛讻讗 砖拽讬讘诇 谞讝讬专讜转 讗讞专 讻' 讘讚注转讜 诇诪谞讜转 诇讜 诪谞讬谉 砖诇讗 讬注诇讛 诇诪谞讬谉 讛诪讗讛 讬讜诐 讚讗诐 讗讬转讗 讚讞驻抓 诇讛讘诇讬注 讜讛专讬 讛讜讗 讬讜讚注 讘讘专讜专 讚讘讛谞讱 讻' 诇讗 [砖诇诪讬] 拽' 诇讬诪讗 讘驻讬' 讛专讬谞讬 谞讝讬专 讗讞专 讻' 讜诪注转讛 驻讬' 讘讬谉 讛讻诇 拽' 讗诇讗 讜讚讗讬 讞驻抓 诇注砖讜转 拽' 讬讜诐 讘诇讗 讛谞讝讬专讜转. 注''讻 讛讙讛''讛: 讜转讘注讬 诇讬讛 谞讝讬专讜转 诪讜注讟转. 驻讬' 住转诐 谞讝讬专讜转 讚讛讜讗 砖诇砖讬诐 讬讜诐 讜讻讙讜谉 讚讗诪专 讛专讬谞讬 谞讝讬专 诇讗讞专 注砖专讬诐 讬讜诐 讜谞讝讬专 诪注转讛 讗讬 讞讬讬诇讗 讛砖转讗 讜讬诪谞讛 注砖专讬诐 讬讜诐 讜讬谞讬讞 诪谞讬谉 讝讛 讜讬诪谞讛 砖诇砖讬诐 讬讜诐 讜讬诪谞讛 注砖专讛 讬诪讬诐 诇讛砖诇讬诐 谞讝讬专讜转 专讗砖讜谞讛 讜诇讗 讬讙诇讞 注讚 [砖砖讬诐] 讛砖诇诪转 砖谞讬讛谉: 讞讚讗 诪讙讜 讞讚讗 拽诪讬讘注讬

讛专讬谞讬 谞讝讬专 讻砖讬讛讬讛 诇讬 讘谉 讜谞讝讬专 拽讘诇 注诇讬讜 讜谞讝讬专讜转 讘谞讜 转讞诇讛 讛转讞讬诇 诪讜谞讛 讗转 砖诇讜 讗诇讜 讬砖诇诪讜 砖诇砖讬诐 讬讜诐 [拽讜讚诐] 砖讬诇讚 诇讜 讘谉 讜讗讞"讻 谞讜诇讚 诇讜 讘谉 拽讜讚诐 砖砖诇诪讜 诪谞讬讞 讗转 砖诇讜 讜诪讜谞讛 讗转 砖诇 讘谞讜. 讚讻讬讜谉 砖拽讘诇 谞讝讬专讜转 讘谞讜 转讞讬诇讛 诪讬讚 讻砖谞讜诇讚 诇讜 讘谉 爪专讬讱 诇讛谞讬讞 讗转 砖诇讜 讜诇诪谞讜转 讗转 砖诇 讘谞讜 讜讗讞"讻 讬砖诇讬诐 讗转 砖诇讜 讜谞驻拽讗 诪讬谞讛 讘讛驻住拽讛 讝讜 砖讗讬谞讜 诪讙诇讞 讻讬 讗诐 驻注诐 讗讞转 讚讗诐 讛讬讛 诪讙诇讞 注诇 砖诇 讘谞讜 讛讬讛 爪专讬讱 诇诪谞讜转 诇' 诇谞讝讬专讜转讬讜 讚讗讬谉 转讙诇讞转 驻讞讜转 诪诇' 讬讜诐 讜诇讗 砖讬讬讱 诇诪转谞讬 讜讗讞"讻 诪砖诇讬诐 讗转 砖诇讜 讚讗讬谉 讝讜 讛砖诇诪讛 讻讬讜谉 砖爪专讬讱 诇诪谞讜转 诇' 讬讜诐 诪砖诇诐 讗讘诇 讗诐 讛讬讛 诪砖诇讬诐 砖诇讜 讘诇讗 讛驻住拽讛 讜讗讞"讻 讛讬讛 诪讜谞讛 砖诇 讘谞讜 讛讬讛 爪专讬讱 讘' 转讙诇讞讜转. 讗讘诇 讛砖转讗 诪讘讬讗 注诇 转讙诇讞转 讗' 砖谞讬 拽专讘谞讜转 讜谞"诇 讚诇专讘 讚讗诐 谞讟诪讗 讘讬讜诐 讙讬讚讜诇 砖注专 讗讬谞讜 住讜转专 讗驻讬' 讚诪讙诇讞 注诇 砖诇 讘谞讜 讜讗讞"讻 诪讜谞讛 诇' 注诇 谞讝讬专讜转讜 讜讚讗讬 讚拽专讬 诇讬讛 讛砖诇诪讛 诇驻讬 砖讗诐 谞讟诪讗 讗讞专 砖砖诇诪讜 讛诇' 砖诇讜 讗讬谞讜 住讜转专 讻讬讜谉 砖讗讬谞讜 诪讜谞讛 诪讗讝 讜讛诇讗讛 讗诇讗 讙讬讚讜诇 砖注专. 讜谞驻拽讗 诪讬谞讬讛 讘讛讱 讛驻住拽讛 砖爪专讬讱 诇讛砖诇讬诐 讬讜转专 注诇 讘' 谞讝讬专讜转 讻讚讬 讙讬讚讜诇 砖注专. 讜注讜讚 谞驻拽讗 诪讬谞讛 诇专讘 讚讗诪专 谞讟诪讗 讘砖诇 讘谞讜 讗讬谞讜 住讜转专 讗转 砖诇讜 讚讗诐 诪谞讛 注砖专讬诐 讜讛驻住讬拽 讜讛转讞讬诇 诇诪谞讜转 讗转 讘谞讜 讜谞讟诪讗 讘转讜讱 注砖专讛 讬诪讬诐 讗讬谞讜 住讜转专 讗诇讗 谞讝讬专讜转 讘谞讜 讜讗诐 讛讬讛 诪砖诇讬诐 讗转 砖诇讜 讘诇讗 讛驻住拽讛 讛讬讛 住讜转专 讛讻诇. 讜诇专' 讬讜讞谞谉 讚讗诪专 住讜转专 讗转 讛讻诇. 谞驻拽讗 诪讬谞讛 讚讗诐 诪谞讛 注砖专讬诐 诇谞讝讬专讜转讜 讜讛驻住讬拽 讜诪谞讛 注砖专讬诐 诇砖诇 讘谞讜 讜谞讟诪讗 住讜转专 讛讻诇 讜讗诇讜 讛讬讛 诪砖诇讬诐 讗转 砖诇讜 转讞诇讛 诇讗 讛讬讛 住讜转专 讻"讗 注砖专讛 讬诪讬诐:



讛专讬谞讬 谞讝讬专 讻砖讬讛讬讛 诇讬 讘谉 讜谞讝讬专 拽' 拽讘诇 注诇讬讜 谞讝讬专讜转 砖诇 诇' 讬讜诐 讻砖讬讜诇讚 诇讜 讘谉 讜注讜讚 拽讘诇 注诇讬讜 谞讝讬专讜转 砖诇 拽' 讬讜诐. 谞讜诇讚 诇讜 讘谉 注讚 砖讘注讬诐 讬讜诐 诇讗 讛驻住讬讚 讻诇讜诐 讻讬讜谉 砖谞砖讗专讜 诪谞讝讬专讜转 拽' 诇' 讬讜诐 讚诪砖诇诐 讬诪讬 谞讝讬专讜转 讘谞讜 讘讛讚讬 谞讝讬专讜转讜 讜讛"讛 拽讜讚诐 砖讘注讬诐 讬讜诐. 讜讛"讛 讗诐 讗诪专 讗讬驻讻讗 讛专讬谞讬 谞讝讬专 拽' 讬讜诐. 讜谞讝讬专 讻砖讬讛讬讛 诇讬 讘谉 讗诐 谞讜诇讚 诇讜 讘谉 注讚 注' 诇讗 讛驻住讬讚 讻诇讜诐 讚诇注讜诇诐 讻砖讬砖诇讬诐 讬诪讬 讘谞讜 诇讛讬讜转 诪讜讘诇注讬诐 讘转讜讱 讬诪讬 谞讝讬专讜转讜 讜讗"爪 诇诪谞讜转 诪谞讬谉 讗讞专 讘砖讘讬诇 讘谞讜. 讜讛讗 讚讗诪专讬谞谉 讛专讬谞讬 谞讝讬专 讜谞讝讬专 讻砖讬讛讬讛 诇讬 讘谉 讚诪讜谞讛 砖转讬讛谉 讛讬讬谞讜 诪砖讜诐 讚诇讗 砖诇诪讬 讻讛讚讚讬. 讗讘诇 讗诐 谞讜诇讚 诇讜 讘谉 讘讬讜诐 专讗砖讜谉 诇诪谞讬谉 谞讝讬专讜转讜 诪谞讬谉 讗讞讚 驻讜讟专 讗转 砖转讬讛谉. 讜专"转 驻讬' 讚讚讜拽讗 讛专讬谞讬 谞讝讬专 讻砖讬讛讬讛 诇讬 讘谉 讜谞讝讬专 拽' 讬讜诐 讛讜讗 讚讗诪专讬' 诇讗 讛驻住讬讚 讻诇讜诐 诪砖讜诐 讚诪讬讚 讻砖谞讜诇讚 诇讜 讘谉 爪专讬讱 诇讛驻住讬' 谞讝讬专讜转讜 讜诇诪谞讜转 谞讝讬专讜转 讘谞讜. 讛诇讻讱 讗讜转讜 诪谞讬谉 注讜诇讛 讙诐 诇诪谞讬谉 拽' 讬讜诐 砖讛转讞讬诇 讻讘专 诇诪谞讜转. 讗讘诇 讗诐 讗诪专 讛专讬谞讬 谞讝讬专 拽' 讬讜诐 讜谞讝讬专 讻砖讬讛讬讛 诇讬 讘谉 讻讬讜谉 讚讗讬谞讜 爪专讬讱 诇讛驻住讬拽 谞讝讬专讜转讜 讻砖讬讜诇讚 诇讜 讘谉 诇讗 讞讬讬诇讗 注诇讬讛 谞讝讬专讜转 讘谞讜 注讚 砖讬砖诇讬诐 谞讝讬专讜转讜. 讜讛讻讬 诪住转讘专讗 讚讘讛驻住拽讛 砖爪专讬讱 诇讛驻住讬拽 讙讜专诪讛 砖注讜诇讬诐 诇讻讗谉 讜诇讻讗谉. 讚讛讗 讗诐 拽讘诇 注诇讬讜 谞讝讬专 砖诇 诇' 讬讜诐 讜谞讝讬专 砖诇 拽' 讬讜诐 爪专讬讱 诇诪谞讜转 砖转讬讛谉 讜诇讗 讗诪专讬' 讚诪转讞诇讛 讛讬讛 讘讚注转讜 讚拽' 诇讛讬讜转 谞讝讬专 诇' 讬讜诐 讜砖讜讘 谞诪诇讱 诇讛讬讜转 谞讝讬专 拽' 讬讜诐 讗讘诇 专讜爪讛 讛讜讗 砖讬讛讗 诪讜讘诇注讬诐 讛诇' 讘转讜讱 讛拽' 讗诇诪讗 讚讜拽讗 讛讛驻住拽讛 讙讜专诪转:





讛诪讗讬专讬

讛诪砖谞讛 讛砖讘讬注讬转 讜讛讻讜谞讛 讘讛 讘注谞讬谉 讛讞诇拽 讛专讘讬注讬 讙"讻 讜讛讜讗 砖讗诪专 讛专讬谞讬 谞讝讬专 讜谞讝讬专 讻砖讬讛讗 诇讬 讘谉 讛转讞讬诇 诪讜谞讛 讗转 砖诇讜 讜讗讞专 讻讱 谞讜诇讚 诇讜 讘谉 诪砖诇讬诐 讗转 砖诇讜 讜讗讞专 讻讱 诪讜谞讛 讗转 砖诇 讘谞讜 讛专讬 讗谞讬 谞讝讬专 讻砖讬讛讗 诇讬 讘谉 讜谞讝讬专 讛转讞讬诇 诪讜谞讛 讗转 砖诇讜 讜讗讞专 讻讱 谞讜诇讚 诇讜 讘谉 诪谞讬讞 讗转 砖诇讜 讜诪讜谞讛 讗转 砖诇 讘谞讜 讜讗讞专 讻讱 诪砖诇讬诐 讗转 砖诇讜 讛专讬 讗谞讬 谞讝讬专 讻砖讬讛讗 诇讬 讘谉 讜谞讝讬专 诪讗讛 讬讜诐 谞讜诇讚 诇讜 讘谉 注讚 砖讘注讬诐 讬讜诐 诇讗 讛驻住讬讚 讻诇讜诐 诇讗讞专 砖讘注讬诐 住讜转专 砖讘注讬诐 砖讗讬谉 转讙诇讞转 驻讞讜转 诪砖诇砖讬诐 讬讜诐 讗诪专 讛专"诐 驻讬' 讝讛 讻诇讜 诪讘讜讗专 讜讚注 讻讬 讻讗砖专 谞讟诪讗 讘讬诪讬 讛谞讝讬专讜转 讗砖专 讞讬讬讘转讛讜 讘注转 讛讜讜诇讚讜转 讛讜诇讚 住讜转专 讗转 讛讻诇 诇驻讬 砖谞讝讬专讜转讜 讜谞讝讬专讜转 讘谞讜 讘讚诪讬讜谉 讗讞讚 驻讬' 讻讗砖专 谞讜诇讚 诇讜 讜诇讚 讜讛讜讗 诪讜谞讛 诪讬诪讬 讛谞讝讬专讜转 注讚 注' 讬讜诐 诇讗 讬驻住讬讚 讜讬砖诇讬诪诐 讜讬讙诇讞 注讜讚 讬讞讝讜专 讗讞专 讝讛 讻诪讜 砖讘讬讗专谞讜 诪砖诇讬诐 讗转 砖诇讜 讜转讛讬讛 讛谞砖讗专讜转 讗砖专 讬砖讗专 注诇讬讜 诪谞讝讬专讜转 诇' 讬讜诐 讜讬诪谞讛 讗讜转诐 讗讞专 转讙诇讞转 谞讝讬专讜转 讘谞讜 讜讬讙诇讞 讻诪讜 砖讗诪专谞讜 讜讞讜讝专 讜诪砖诇讬诐 讗转 砖诇讜 讜讬讛讬讛 讘讬谉 转讙诇讞转 诇转讙诇讞转 诇' 讬讜诐 讗讜诇诐 讗诐 谞讜诇讚 诇讜 讛讘谉 讗讞专 讛注' 讬讜诐 讜讞讝专 讜驻住拽 讜讞讝专 讗诇 谞讝讬专讜转 讘谞讜 讜讛砖诇讬诪讜 讜讙诇讞 诇讗 讬讜讻诇 诇讞讝讜专 讗诇 砖诇诪讜转 谞讝讬专讜转 砖诇谉 诇驻讬 砖讻讗砖专 谞砖讗专 诪诪谞讜 讛讜讗 驻讞讜转 诪诇' 讬讜诐 讜讗讬谉 转讙诇讞转 驻讞讜转讛 诪诇' 讬讜诐 讜诇讝讛 讬爪讟专讱 砖讬诪谞讛 讗讞专 谞讝讬专讜转 砖诇 讘谞讜 讗砖专 讛讜讗 诇' 讬讜诐 砖谞讬讬诐 诇讛砖诇讬诐 谞讝讬专讜转 砖诇讜 讗砖专 讛诐 诪讗讛 讬讜诐 讜讗讝 讬讙诇讞 讜讬驻住讬讚 讛转讜住驻转 讻诇讜 讗砖专 诪谞讛 讗讞专 讛注' 拽讜讚诐 讛讜诇讚转 讜讜诇讚:


讗诪专 讛诪讗讬专讬 讛专讬谞讬 谞讝讬专 讜谞讝讬专 讻砖讬讛讗 诇讬 讘谉 讜谞诪爪讗 砖谞讝专 砖转讬 谞讝讬专讬讜转 讗讞转 诪讬讚 讜讗讞转 诇讻砖讬讜诇讚 诇讜 讛讘谉 讜讛转讞讬诇 诇诪谞讜转 讗转 砖诇讜 讻讚讬谞讜 讜讘转讜讱 讬诪讬 诪谞讬谞讜 谞讜诇讚 诇讜 讘谉 诪砖诇讬诐 讗转 砖诇讜 砖讛专讬 讛讝讻讬专 专讗砖讜谉 讗转 砖诇讜 讜讻砖讬砖诇讬诐 讬讙诇讞 讜讬讘讬讗 拽专讘谉 讜讗讞专 讻讱 诪讜谞讛 讗转 砖诇 讘谞讜 砖讗讬谉 讛注谞讬谉 讗诇讗 讘谞讜讝专 砖转讬 谞讝讬专讬讜转 讝讜 讗讞专 讝谉 砖诪讙诇讞 讘讬谉 讻诇 讗讞转 讜讗讞转 砖诪讗讞专 砖讛讬讛 谞讝讬专讜转 砖诇讜 拽讜讚诐 诇砖诇 诇讬讚转 讘谞讜 诇讗 讞诇 注诇讬讜 谞讝讬专讜转 讘谞讜 注讚 砖讛砖诇讬诐 讗转 砖诇讜 讝讜 讛讬讗 砖讬讟转谞讜 讜讗祝 讘转讜住驻讜转 驻讬专砖讜讛 讻谉 讜诪"诪 讙讚讜诇讬 讛专讘谞讬诐 诪驻专砖讬诐 砖讗讬谞讜 诪讙诇讞 讘讬谞转讬诐 砖讗注"驻 砖诪"诪 诪砖诇讬诐 讛讜讗 讗转 砖诇讜 讜讻谉 砖讗讞专 讻谉 讛讜讗 爪专讬讱 诇诪谞讜转 谞讝讬专讜转 砖诇讬诪讛 诇诇讬讚转 讘谞讜 诪"诪 讻砖谞讜诇讚 讛讘谉 讘谞转讬诐 讞诇讛 注诇讬讜 谞讝讬专讜转 砖诇 讘谉 讜谞诪爪讗转 专讗砖讜谞讛 谞讝讬专讜转 诪讜注讟转 专"诇 驻讞讜转讛 诪砖诇砖讬诐 讜讗讬谞讛 讘转 转讙诇讞转 讜讬砖 诪拽砖讬诐 诇讚讘专讬讛诐 讗讞专 砖讗讬谉 转讙诇讞转 讘谞转讬诐 诪讗讬 谞驻拽讗 诪讬谞讛 讜诪讛 讗谞讜 爪专讬讻讬谉 诇讘专专 讗讬 讝讛 讬诪谞讛 转讞诇讛 讜诪转专爪讬诐 讘讛 砖讬砖 诇讘专专 讘讛 讗诐 讘砖注讛 砖谞讜诇讚 讛讘谉 讜诪谞讛 砖谞讬诐 讗讜 砖诇砖讛 讬诪讬诐 讜注讚讬谉 讛讜讗 讘转讜讱 讛专讗砖讜谞讛 讜谞砖讗诇 注诇 砖诇讜 砖诇驻讬 驻讬专讜砖谞讜 讗讬谉 讗讜转诐 砖谞讬 讬诪讬诐 讗讜 砖诇砖讛 砖诪谞讛 诇讗讞专 诇讬讚转 讛讘谉 注讜诇讬谉 诇讜 诇砖诇 讘谉 砖讛专讬 诇讗 诪谞讝讬专讜转 砖诇 讘谉 讛讬讜 砖讛专讬 诇讗 讞诇 讜诇驻讬专讜砖 讙讚讜诇讬 讛专讘谞讬诐 讗讜转诐 砖谞讬 讬诪讬诐 讗讜 砖诇砖讛 注讜诇讬谉 诇讜 砖讻讘专 讞诇 讛谞讝讬专讜转 讗诇讗 砖讛讬讛 爪专讬讱 诇讛砖诇讬诐 讗转 砖诇讜 讜诪"诪 注讬拽专 讛讚讘专讬诐 讻讚注转 专讗砖讜谉:


讗诪专 讛专讬谞讬 谞讝讬专 诇讻砖讬讛讗 诇讬 讘谉 讜谞讝讬专 砖谞诪爪讗 谞讜讝专 讙诐 讻谉 砖转讬 谞讝讬专讬讜转 讗诇讗 砖拽讚诐 讘诇砖讜谉 谞讚专讜 谞讝讬专讜转 讘谞讜 讜谞诪爪讗 讻谞讜讝专 砖转讬 谞讝讬专讬讜转 讗讞转 讻砖讬讜诇讚 讛讘谉 讜讗讞专转 讗讞专 谞讝讬专讜转 讛讘谉 讜讗注"驻 砖讬专讗讛 诪诇砖讜谞讜 砖讗讬谞讜 诪拽讘诇 谞讝讬专讜转 砖诇讜 注讚 砖讬注讘讜专 谞讝讬专讜转 讘谞讜 讚注转讜 讙诐 讻谉 砖讗讜诪专 讜谞讝讬专 注讻砖讜 讜谞诪爪讗 砖讬讻讜诇 诇讛转讞讬诇 拽讜讚诐 诇讬讚转 讛讘谉 讘谞讝讬专讜转 砖诇 注爪诪讜 讜讗诐 谞砖诇诪讜 砖诇砖讬诐 砖诇讜 拽讜讚诐 诇讬讚转 讛讘谉 诪讙诇讞 讜诪讘讬讗 拽专讘谞讜转讬讜 讜诇讻砖讬讜诇讚 讛讘谉 谞讜讛讙 谞讝讬专讜转 讘谞讜 讜讻谉 讗诐 谞讜诇讚 讛讘谉 诪讬讚 谞讜讛讙 谞讝讬专讜转 讘谞讜 讻讚讬谞讜 讜诪砖诇讬诪讜 讜诪讙诇讞 讜讞讜讝专 诇砖诇 注爪诪讜 讗讘诇 诪砖谞转谞讜 诪讚讘专转 砖讗诐 讛转讞讬诇 讘砖诇讜 讜拽讜讚诐 砖讛砖诇讬诐 谞讜诇讚 讘谞讜 诪谞讬讞 讗转 砖诇讜 讜谞讜讛讙 讗转 砖诇 讘谞讜 砖讛专讬 拽讘诇讜 注诇讬讜 转讞诇讛 讜讗讞专 砖讬砖诇讬诐 谞讝讬专讜转 讘谞讜 诪砖诇讬诐 讗转 砖诇讜 讜注讜诇讛 诇讜 诪讛 砖诪谞讛 拽讜讚诐 诇讬讚转 讛讘谉 讜诪"诪 讘讝讜 讗讬谞讜 诪讙诇讞 诇住讜祝 诪谞讬谉 谞讝讬专讜转 砖诇 讘谞讜 砖讛专讬 讗讬谞讜 诪讜谞讛 砖诇砖讬诐 砖诇讜 诇讗讞专 讛转讙诇讞转 砖讻讘专 注诇讛 诇讜 诪讛 砖诪谞讛 拽讜讚诐 诇讬讚转 讛讘谉 讜讛讬讗讱 讬讙诇讞 讗讞专 讛砖诇诪转讜 讜讗讬谉 转讙诇讞转 诇驻讞讜转 诪砖诇砖讬诐 讗诇讗 讗讬谞讜 诪讙诇讞 注讚 砖讬砖诇讬诐 讛谞讝讬专讜转 讗诇讗 讗"讻 谞讝专 讗转 砖诇讜 诇讝诪谉 讬转专 诪砖诇砖讬诐 注讚 砖讬讛讗 爪专讬讱 砖诇砖讬诐 诇讛砖诇诪转讜 讗讞专 砖讛砖诇讬诐 讗转 砖诇 讘谞讜 讝讜 讛讬讗 砖讬讟转谞讜 讜讻谉 讚注转 讛转讜住驻讜转 讜讬砖 诪驻专砖讬诐 砖讗祝 讘谞讝讬专讜转 住转诐 诪讙诇讞 诇住讜祝 谞讝讬专讜转 讛讘谉 讗诇讗 砖讻诇 砖讛讜讗 讻谉 专"诇 砖诇讗 讬讛讗 爪专讬讱 砖诇砖讬诐 诇讛砖诇诪转 谞讝讬专讜转 砖诇讜 讗讞专 谞讝讬专讜转 讘谞讜 讗讬谉 诪讛 砖诪谞讛 转讞诇讛 注讜诇讛 诇讜 讜诪讜谞讛 砖诇砖讬诐 讻讚讬 砖讬讛讗 讘讬谉 转讙诇讞转 诇转讙诇讞转 砖诇砖讬诐 讜讻谉 讗诐 讗诪专 讛专讬谞讬 谞讝讬专 诇讻砖讬讛讗 诇讬 讘谉 讜谞讝讬专 诪讗讛 讬讜诐 讜讛转讞讬诇 讘砖诇讜 砖讗诐 诪谞讛 砖讘注讬诐 讜谞讜诇讚 诇讜 讘谉 诪讜谞讛 砖诇砖讬诐 砖诇 讘谉 讜诪讙诇讞 讜诪砖诇讬诐 砖诇砖讬诐 砖诇讜 讜诪讙诇讞 讜诇讗 讛驻住讬讚 讻诇讜诐 讗讘诇 讗诐 讻砖谞讜诇讚 诇讜 讛讘谉 诪谞讛 砖诪讜谞讬诐 诇谞讝讬专讜转讜 诪讜谞讛 砖诇砖讬诐 砖诇 讘谉 讜诪讙诇讞 讜讻砖讘讗 诇讛砖诇讬诐 谞讝讬专讜转讜 讗注"驻 砖诇讗 讛讬讛 爪专讬讱 讗诇讗 注砖专讬诐 诪讜谞讛 砖诇砖讬诐 讜谞诪爪讗 诪驻住讬讚 注砖专讛 讜讻谉 讻转讘讜讛 讙讚讜诇讬 讛诪讞讘专讬诐 讜诇砖讬讟讛 专讗砖讜谞讛 讻诇 砖讛讜讗 讻谉 讗讬谞讜 诪讙诇讞 诇住讜祝 谞讝讬专讜转 讘谞讜 注讚 砖讬砖诇讬诐 讗转 砖诇讜 讜拽爪转 专讗讬讛 诇讝讛 诪诪讛 砖谞讞诇拽讜 专讬砖 诇拽讬砖 讜专' 讬讜讞谞谉 讘讙诪' 砖诇专讬砖 诇拽讬砖 谞讬讟诪讗 讘讬诪讬 讘谞讜 讗讬谞讜 住讜转专 讗转 砖诇讜 专"诇 砖讗诐 诪谞讛 注砖专讬诐 诇砖诇讜 讜谞讜诇讚 讛讘谉 讜驻住拽 讘砖诇讜 讜诪谞讛 砖诇 讘谉 讜谞讬讟诪讗 住讜转专 讗转 砖诇 讘谉 讗讘诇 讗讜转诐 注砖专讬诐 砖诇讜 讗讬谞讜 住讜转专 讜注讜诇讬诐 诇讜 讗讞专 砖讬讞讝讜专 讜讬诪谞讛 谞讝讬专讜转 砖诇 讘谉 诪转讞诇讛 讜讗诐 讻谉 讗讬谞讜 诪讙诇讞 诇住讜祝 谞讝讬专讜转 砖诇 讘谉 砖讗诐 讻谉 谞诪爪讗 诪讙诇讞 诇砖诇讜 诇住讜祝 注砖专讛 讜讗注"驻 砖专' 讬讜讞谞谉 讞诇拽 诇讜诪专 讘谞讬讟诪讗 讘讬诪讬 谞讝讬专讜转 讘谞讜 住转专 讛讻诇 讜诪讜谞讛 讗转 砖诇 讘谉 讜讗讞专 讻讱 讗转 砖诇讜 讜砖讛诇讻讛 讻诪讜转讜 讻诪讜 砖讬转讘讗专 诪"诪 诇诪讚转 诪讚讘专讬讜 砖讗诐 诇讗 谞讟诪讗 注讜诇讛 诇讜 诪讛 砖诪谞讛 砖讗诐 诇讗 讻谉 诪讛 讘讗 诇诇诪讚谞讜 讗祝 讘诇讗 讟讜诪讗讛 讻谉 讗诇讗 砖注讜诇讬谉 诇讜 讜讗讬谞讜 诪讜谞讛 讗诇讗 注砖专讛 讜讗"讻 注诇 讻诇 驻谞讬诐 讗讬谞讜 诪讙诇讞 诇住讜祝 谞讝讬专讜转 讛讘谉:


讛专讬谞讬 谞讝讬专 讻砖讬讛讬讛 诇讬 讘谉 讜谞讝讬专 诪讗讛 讬讜诐 讻诇讜诪专 讜讛转讞讬诇 诇诪谞讜转 讗转 砖诇讜 讜诇住讜祝 砖讘注讬诐 谞讜诇讚 诇讜 讘谉 诇讗 讛驻住讬讚 讻诇讜诐 专"诇 砖讗讬谞讜 爪专讬讱 诇诪谞讜转 讗诇讗 诪讗讛 讜砖诇砖讬诐 讻诪谞讬谉 砖转讬 讛谞讝讬专讬讜转 讜讛讜讗 砖讻砖谞讜诇讚 讛讘谉 驻住拽 讘砖诇讜 讜诪转讞讬诇 讘砖诇 讘谞讜 讜诪讜谞讛 砖诇砖讬诐 讜诪讙诇讞 讜诪讘讬讗 拽专讘谞讜转讬讜 讜讞讜讝专 讜诪砖诇讬诐 讗转 砖诇讜 砖诇砖讬诐 讬讜诐 讜诪讙诇讞 讜诪讘讬讗 拽专讘谞讜转讬讜 讗讘诇 讗诐 谞讜诇讚 讛讘谉 诇讗讞专 砖讘注讬诐 讻讙讜谉 砖讻讘专 诪谞讛 砖诪讜谞讬诐 讜谞讜诇讚 讛讘谉 讜驻住拽 讘谞讝讬专讜转 砖诇讜 讜诪谞讛 讗转 砖诇 讘谉 讜诪讙诇讞 讜诪讘讬讗 拽专讘谞讜转 爪专讬讱 砖讬诪谞讛 砖诇砖讬诐 诇讛砖诇诪转 谞讝讬专讜转讜 讗注"驻 砖诇讗 讛讬讛 诇讜 诇讛砖诇讬诐 讗诇讗 注砖专讬诐 讜谞诪爪讗 诪驻住讬讚 讻诇 诪讛 砖诪谞讛 讬转专 注诇 砖讘注讬诐 砖讛诐 注砖专讛 讬诪讬诐 讻讚讬 砖讬讛讗 讘讬谉 转讙诇讞转 诇转讙诇讞转 砖诇砖讬诐 讻讱 讗转讛 爪专讬讱 诇驻专砖 诇砖讬讟转 讙讚讜诇讬 讛诪讞讘专讬诐 砖讻转讘谞讜 讗讘诇 诇砖讬讟转 讛转讜住驻讜转 讗转讛 诪驻专砖 砖讗讬谞讜 诪讙诇讞 讘谞转讬诐 讜讗讬谞讜 爪专讬讱 讗诇讗 诇讛砖诇讬诐 诇砖诇讜 诪讛 砖讞住专 诪谉 讛诪讗讛 讜讛诐 注砖专讬诐 讬讜诐 讜讗转讛 爪专讬讱 诇驻专砖 诇砖讬讟讛 讝讜 砖讗诐 谞讜诇讚 诇讜 讘谉 注讚 注' 诇讗 讛驻住讬讚 讻诇讜诐 专"诇 讘讻驻诇 诇砖讜谉 谞讝讬专讜转讜 讜讗讬谞讜 诪讜谞讛 诇砖转讬讛谉 讗诇讗 拽' 砖讗讜转诐 砖诇砖讬诐 砖讛讜讗 注转讬讚 诇诪谞讜转 注讚 诪讗讛 诇谞讝讬专讜转 讛讘谉 注讜诇讜转 诇讜 诇谞讝讬专讜转 讛诪讗讛 诇驻讬 砖讘砖注讛 砖拽讘诇 谞讝讬专讜转 讘谞讜 讛讬讛 讘讚注转讜 砖讗诐 讬讜讻诇 诇讛讘诇讬注讜 讘转讜讱 谞讝讬专讜转 讛诪讗讛 讬注诇讜 诇讜 诇谞讝讬专讜转 讛讘谉 讜诇谞讝讬专讜转 讛诪讗讛 讜讛讜讗 讛讚讬谉 讗诐 讛拽讚讬诐 谞讝讬专讜转讜 诇谞讝讬专讜转 讛讘谉 讻讙讜谉 砖讬讗诪专 讛专讬谞讬 谞讝讬专 诪讗讛 讬讜诐 讜谞讝讬专 诇讻砖讬讛讗 诇讬 讘谉 砖讗诐 谞讝讬专讜转 讘谞讜 诪讜讘诇注 讘砖诇讜 讬注诇讜 诇讜 诇讻讗谉 讜诇讻讗谉 讜讻谉 诇讚注转 讛转讜住驻讜转 讝讛 砖讗诪专讜 讘专讬砖讗 专"诇 讛专讬谞讬 谞讝讬专 讜谞讝讬专 诇讻砖讬讛讗 诇讬 讘谉 砖诪讜谞讛 讗转 砖诇讜 讜讗讞专 讻讱 砖诇 讘谞讜 讚讜拽讗 讻砖诪谞讛 讬讜诐 讗讞讚 讗讜 讬讜转专 拽讜讚诐 诇讬讚转 讛讘谉 砖讗讬谉 讻诇 谞讝讬专讜转 讛讘谉 诪讜讘诇注 讘转讜讱 谞讝讬专讜转讜 讗讘诇 讗诐 谞讜诇讚 讛讘谉 讘讬讜诐 砖讛转讞讬诇 诇诪谞讜转 讗转 砖诇讜 讗讬谞讜 诪讜谞讛 诇砖谞讬讛诐 讗诇讗 砖诇砖讬诐 讬讜诐 讘诇讘讚 讜讗祝 讻讗谉 讻诇 砖谞讜诇讚 讘讬讜诐 砖讘注讬诐 诇讗 讛驻住讬讚 讜诪"诪 讗讞专讜谞讬 讛专讘谞讬诐 驻专砖讜讛 讚讜拽讗 讘砖拽讘诇 注诇讬讜 转讞诇讛 谞讝讬专讜转 讛讘谉 砖爪专讬讱 诇讛驻住讬拽 谞讝讬专讜转讜 转讻祝 砖谞讜诇讚 讛讘谉 讜诇讛转讞讬诇 讘砖诇 讘谉 讜注讜诇讬谉 诇讜 讘砖诇 讘谉 讙"讻 讗讘诇 讗诐 讗诪专 讛专讬谞讬 谞讝讬专 诪讗讛 讬讜诐 转讞诇讛 讜讗讞"讻 讗诪专 讜谞讝讬专 讻砖讬讛讗 诇讬 讘谉 诇注讜诇诐 诇讗 讬转讞讬诇 砖诇 讘谉 注讚 砖讬讙诪讜专 谞讝讬专讜转 专讗砖讜谉 讜讗诐 谞讜诇讚 诇讗讞专 砖讘注讬诐 住讜转专 专"诇 砖诪驻住讬讚 砖讬爪讟专讱 诇诪谞讜转 谞讝讬专讜转 讘谞讜 讬转专 注诇 诪讗讛 讬讜诐 讛讜讗讬诇 讜讗讬谉 讬诪讬 谞讝讬专讜转 砖诇 讘谉 谞讘诇注讬诐 讘转讜讱 讛诪讗讛 讜诪砖诇讬诐 讗讞专 谞讝讬专讜转 讛讘谉 讗转 谞讝讬专讜转讜 讻诪讛 砖讞住专 诪谉 讛诪讗讛 讜讗讬谞讜 诪讙诇讞 讗讞专 谞讝讬专讜转 讛讘谉 讛讜讗讬诇 讜讛砖诇诪转讜 驻讞讜转讛 诪砖诇砖讬诐 讗诇讗 诪诪转讬谉 注讚 住讜祝 讛砖诇诪转 谞讝讬专讜转讜 讜诪讙诇讞 讜诪讘讬讗 拽专讘谞讜转讬讜:


讝讛讜 讘讬讗讜专 讛诪砖谞讛 讜讻诇讛 讻诇 讗讞讚 诇驻讬 砖讬讟转讜 讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:


砖讗诇讜 讘住讜讙讬讗 讝讜 讘诪讬 砖讗诪专 讛专讬谞讬 谞讝讬专 诇讗讞专 注砖专讬诐 讬讜诐 讜讞讝专 讜讗诪专 讛专讬谞讬 谞讝讬专 诪注讻砖讬讜 诪讗讛 讬讜诐 讗诐 讛注砖专讬诐 讬讜诐 砖诪讻讗谉 注讚 讝诪谉 讛谞讝讬专讜转 讛专讗砖讜谉 讛诐 讻讚讬谉 谞讝讬专讜转 讜诪转讞诇转 谞讝讬专讜转 讛诪讗讛 讗讜 砖诪讗 讗讬谉 谞讝讬专讜转 讞诇讛 讘讛诐 讻诇诇 讜讗注"驻 砖诇驻讬 诪砖谞转谞讜 讛讬讛 诇谞讜 诇讜诪专 砖讬转讞讬诇 谞讝讬专讜转 讛诪讗讛 诪注讻砖讜 讜诇住讜祝 注砖专讬诐 讬驻住讬拽 讜讬诪谞讛 砖诇砖讬诐 砖诇 谞讝讬专讜转 专讗砖讜谉 讜讬讙诇讞 讜讬讘讬讗 拽专讘谞讜转讬讜 讜讬讞讝讜专 讜讬诪谞讛 砖诪讜谞讬诐 诇讛砖诇诪转 谞讝讬专讜转 讛诪讗讛 讜讬讙诇讞 讜讬讘讬讗 拽专讘谞讜转讬讜 砖讛专讬 讻讱 讗诪专讜 讘讛专讬谞讬 谞讝讬专 诇讻砖讬讛讗 诇讬 讘谉 讜诪注讻砖讜 诪讗讛 讬讜诐 砖谞讝讬专讜转 讛诪讗讛 讞诇 诪讬讚 讻诪讜 砖讘讬讗专谞讜 砖诪讗 讛讟注诐 诪爪讚 砖讗驻砖专 诇讜 砖讬砖诇讬诐 讛诪讗讛 拽讜讚诐 砖讬讜诇讚 讛讘谉 讜讬砖 诪拽讜诐 诇讛转讞诇转 谞讝讬专讜转 讛诪讗讛 讛讜讗讬诇 讜讗祝 讛砖诇诪转讜 拽讜讚诐 诇讬讚转 讛讘谉 讗驻砖专讬转 讗驻讬' 讛讬转讛 住诪讜讻讛 诇驻专拽讛 砖诪讗 讬砖转讛讗 讗讘诇 讝讛 砖谞讚专 谞讝讬专讜转讜 讗讞专 注砖专讬诐 讜拽讘诇 注诇讬讜 诪注讻砖讜 谞讝讬专讜转 讛诪讗讛 讜讛专讬 讗讬 讗驻砖专 诇讛砖诇讬诐 谞讝讬专讜转 诪讗讛 讘讝诪谉 讛转讞诇转 讛谞讝讬专讜转 讛专讗砖讜谉 砖讛讜讗 讗讞专 注砖专讬诐 讗讬谉 谞讝讬专讜转 讛诪讗讛 讞诇 讻诇诇 注讚 砖讬转讞讬诇 谞讝讬专讜转 专讗砖讜谉 讜讬砖诇讬诪讛讜 讗讜 砖诪讗 讛讜讗讬诇 讜讬砖 讘讜 讙讚讜诇 砖注专 讞讬讬诇讗 专"诇 砖讗注"驻 砖讬转讞讬诇 注讻砖讜 讘谞讝讬专讜转 讛诪讗讛 讜讬驻住讬拽 讘住讜祝 讻' 讬诪讬诐 讜讬转讞讬诇 讘谞讝讬专讜转 专讗砖讜谉 讜讬讛讗 谞讜讛讙讜 诇' 讬讜诐 讜讬讙诇讞 讜讬讘讬讗 拽专讘谞讜转讬讜 讬砖 诇讜 注讜讚 诇讛砖诇诪转 讛诪讗讛 诇' 讬讜诐 讗讜 讬讜转专 注讚 砖讬讛讗 讘讬谉 转讙诇讞转 诇转讙诇讞转 砖诇砖讬诐 讬讜诐 砖谞诪爪讗 讗讞专 讛砖诇诪转讜 讙讚讜诇 砖注专 砖砖讬注讜专讜 砖诇砖讬诐 讬讜诐 讜讗讬谉 讛转讙诇讞转 住讜转专 讛讻' 讬诪讬诐 砖诪谞讛 讻讘专 砖讗讬谉 住转讬专讛 讙诪讜专讛 诇讻诇 诪讛 砖谞诪谞讛 讗诇讗 讘讟讜诪讗讛 讗讘诇 转讙诇讞转 讗讬谞讜 住讜转专 讗诇讗 讻诇 讝诪谉 砖诇讗 讬讛讗 讗讞专 讛转讙诇讞转 诇' 讬讜诐 讜讛注诇讜 讘讛 砖谞讝讬专讜转 讛诪讗讛 讞诇 诪讬讚 注诇 讛讚专讱 砖讻转讘谞讜 专"诇 砖诪讜谞讛 注砖专讬诐 讬讜诐 诪谞讝讬专讜转 讛诪讗讛 讜诇住讜祝 注砖专讬诐 诪转讞讬诇 谞讝讬专讜转讜 讜谞讜讛讙讜 砖诇砖讬诐 讜诪讙诇讞 讜诪讘讬讗 拽专讘谞讜转讬讜 讜讗讞专 讻讱 诪讜谞讛 砖诪讜谞讬诐 诇讛砖诇诪转 谞讝讬专讜转 讛诪讗讛 讜诪讙诇讞 讜诪讘讬讗 拽专讘谞讜转讬讜 讜讻谉 讛诇讻讛:


讜诇砖讬讟转 讛转讜住驻讜转 砖讛讝讻专谞讜 诪讬讛讗 讬砖 砖讜讗诇讬诐 诪驻谞讬 诪讛 爪专讬讱 诇诪谞讜转 砖诪讜谞讬诐 诇讛砖诇诪转 谞讝讬专讜转 讜讛专讬 讘诪砖谞转谞讜 讗诪专讜 谞讜诇讚 注讚 砖讘注讬诐 诇讗 讛驻住讬讚 讻诇讜诐 讜驻讬专砖讜 讛诐 诇驻讬 砖讬讟转诐 砖讬诪讬 谞讝讬专讜转 讛讘谉 注讜诇讬诐 诇讜 诇讞砖讘讜谉 讛诪讗讛 讛讜讗讬诇 讜讻诇诐 谞讘诇注讬诐 讘转讜讱 讛诪讗讛 讜讗诐 讻谉 讗祝 讘讝讜 讬讛讜 讗讜转诐 讬诪讬 谞讝讬专讜转 砖诇砖讬诐 讛诪转讞讬诇讬诐 讗讞专 注砖专讬诐 注讜诇讬诐 诇诪谞讬谉 讛诪讗讛 讜转讬专爪讜 砖讗讬谞讜 讚讜诪讛 砖讘诪砖谞转谞讜 诇讗 谞转讻讜讜谉 诇谞讝讬专讜转 讘谞讜 讗诇讗 讗诐 讻谉 谞讜诇讚 讗讞专 砖讘注讬诐 讗讘诇 讻诇 砖谞讜诇讚 转讜讱 砖讘注讬诐 讛讜讗讬诇 讜讬讻讜诇 诇讛讘诇讬注谉 讘转讜讱 讛诪讗讛 讚注转讜 砖讬注诇讜 讗讘诇 讝讛 砖讬讜讚注 砖讛诇' 讬讛讜 谞讘诇注讬诐 讘诪讗讛 讗诐 讛讬讛 讘讚注转讜 砖讬注诇讜 诇讗 讛讬讛 谞讜讚专 讗诇讗 讛诪讗讛:


讜讻谉 讬砖 砖讜讗诇讬诐 诇砖讬讟转 讛转讜住' 诪讗讬 砖谞讗 讛讻讗 砖诪讙诇讞 讗讞专 砖诪讜谞讛 讛砖诇砖讬诐 砖讗讞专 讛注砖专讬诐 诪讝讜 砖诇 诪砖谞转谞讜 砖讗诪专讛 诪谞讬讞 讗转 砖诇讜 讜诪讜谞讛 讗转 砖诇 讘谞讜 砖驻讬专砖讜 诇砖讬讟转诐 砖讗讬谞讜 诪讙诇讞 讗讞专 讛谞讝讬专讜转 砖诇 讘谉 注讚 砖诪讞讝专讬诐 诇转专爪讛 诪驻谞讬 砖讘诪砖谞转谞讜 讗讬谉 砖讬注讜专 讙诇讜讞 讗讞专 谞讝讬专讜转 讛讘谉 专"诇 砖诇砖讬诐 讬讜诐 讜诇驻讬 砖诇讗 讬驻住讬讚 诪讛 砖诪谞讛 拽讜讚诐 谞讝讬专讜转 讛讘谉 谞诪谞注 诪诇讙诇讞 讗讘诇 讻诇 砖讬砖 砖讬注讜专 讙讚讜诇 砖注专 讘讛砖诇诪转讜 诪讙诇讞 讗讞专 讛谞讝讬专讜转 讜诪"诪 讗讞专讜谞讬 讛专讘谞讬诐 诪驻专砖讬诐 讗祝 讘讝讜 砖讗讬谞讜 诪讙诇讞 注讚 砖讬砖诇讬诐 讻诇 诪谞讬谞讜 讜诪讛 砖讗诪专 讻讬讜谉 讚讗讬转 诇讬讛 讙讚讜诇 砖注专 诇讘住讜祝 诇讗 诪驻谞讬 砖诪讙诇讞 讘住讜祝 诇' 讗诇讗 砖讛讜讗 谞讜转谉 讟注诐 诇诪讛 砖讗诪专 砖谞讝讬专讜转 讛诪讗讛 讞诇 诪注讻砖讜 讜讛讜讗 诪驻谞讬 砖讬砖 砖讬注讜专 讙讬讚讜诇 砖注专 讗讞专 谞讝讬专讜转 讛砖诇砖讬诐:


谞讚专 注诇 讚专讱 讝讛 谞讝讬专讜转 诪讜注讟讜转 专"诇 砖诇 砖诇砖讬诐 讬讜诐 讻讙讜谉 砖讗诪专 讛专讬谞讬 谞讝讬专 诇讗讞专 注砖专讬诐 讬讜诐 讜谞讝讬专 诪注讻砖讜 砖诇砖讬诐 讬讜诐 讗祝 讝讜 谞砖讗诇讛 讻讗谉 讗诐 讞诇 谞讝讬专讜转 砖诪注讻砖讜 讘讗诇讜 讛注砖专讬诐 讬讜诐 讜砖讬诪谞讛 讗讜转诐 讻' 讜讬驻住讬拽 讜讬诪谞讛 谞讝讬专讜转 讛砖诇砖讬诐 讜讬砖诇讬诐 讗讞专 讻谉 注砖专讛 讬诪讬诐 诇砖诇砖讬诐 讗讜 讗诐 讗讬谞讜 讞诇 讻诇诇 讘讗诇讜 讛讻' 讜讗祝 讝讜 讗讬谉 诇诇诪讚讛 诪诪砖谞转谞讜 砖讗诪专讜 讘讛 讛专讬谞讬 谞讝讬专 讻砖讬讛讗 诇讬 讘谉 讜谞讝讬专 诪注讻砖讜 砖诪转讞讬诇 诇诪谞讜转 讗转 砖诇讜 讜讗诐 谞讜诇讚 诇讜 讘谉 讘转讜讱 讛砖诇砖讬诐 诪驻住讬拽 讘砖诇讜 讜谞讜讛讙 谞讝讬专讜转 砖诇 讘谞讜 讜讞讜讝专 讜诪砖诇讬诐 讗转 砖诇讜 砖讘讝讜 讛讟注诐 诪驻谞讬 砖讗驻砖专 诇谞讝讬专讜转 砖诇讜 砖转讜砖诇诐 拽讜讚诐 诇讬讚转 讘谞讜 讗讘诇 讝讛 砖讘讬讚讜注 讗讬谉 诇讜 诇谞讝讬专讜转 砖谞讬讛 砖诪注讻砖讜 讗诇讗 注砖专讬诐 讬讜诐 讬砖 诇讚讜谉 砖诇讗 讬讞讜诇 讜讗注"驻 砖讗诪专讜 讘讛 讗诐 转诪爪讗 诇讜诪专 讘谞讝讬专讜转 诪讜注讟转 讻讬讜谉 讚注砖专讛 讬诪讬诐 讛讜讗 讚讬转讬专讬 诇讗 住诇拽讬 诇讬讛 专"诇 砖讬爪讟专驻讜 讗讜转诐 讛注砖专讛 注诐 讛注砖专讬诐 讜讛讬诇讻讱 讗讬谉 谞讝讬专讜转 讞诇讛 讘讗讜转诐 注砖专讬诐 讗注驻"讻 谞专讗讛 诇驻住讜拽 讚讞讬讬诇讗 讘讛讜 谞讝讬专讜转 讜诇讚诪讜转讛 诇诪砖谞转谞讜 讻诪讜 砖讘讬讗专谞讜 讘谞讝讬专讜转 诪专讜讘讛 讗诇讗 砖诇砖讬讟转 讙讚讜诇讬 讛诪讞讘专讬诐 诪讙诇讞 讘住讜祝 讛谞讝讬专讜转 讛讘讗 讗讞专 注砖专讬诐 讜谞讜讛讙 砖诇砖讬诐 讬讜诐 诇讛砖诇诪转 谞讝讬专讜转 砖诪注讻砖讜 讻讚讬 砖讬讛讗 讘讬谉 转讙诇讞转 诇转讙诇讞转 砖诇砖讬诐 讜谞诪爪讗 谞讜讛讙 讘讜 讞诪砖讬诐 讬讜诐 讜诇讚注转 讛转讜住驻讜转 讗讬谞讜 诪讙诇讞 讘住讜祝 谞讝讬专讜转 讛讘讗 讗讞专 注砖专讬诐 讗诇讗 诪砖诇讬诐 讗讞专讬讛谉 注砖专讛 讜诪讙诇讞 诇讘住讜祝 讜诪"诪 讙讚讜诇讬 讛诪讞讘专讬诐 专讗讬转讬 砖诇讗 谞诪砖讻讜 讘讝讜 诇砖讬讟转诐 讜讻转讘讜 讘讝讜 砖诪讜谞讛 诇谞讝讬专讜转 砖诪注讻砖讜 砖诇砖讬诐 讜诪讙诇讞 讜讞讜讝专 讜诪讜谞讛 讛谞讝讬专讜转 砖谞讚专 诇讗讞专 注砖专讬诐 讜诪讙诇讞 讜诪爪讚 砖讗诐 转讗诪专 砖诇讗 讬诪谞讛 讗诇讗 注砖专讬诐 讜讬驻住讜拽 讜讬诪谞讛 砖诇砖讬诐 讜讬讙诇讞 讛专讬 诇讗 谞砖讗专讜 诇讛砖诇诪转 讛专讗砖讜谉 讗诇讗 注砖专讛 讜讗讬谉 讘讬谉 转讙诇讞转 诇转讙诇讞转 驻讞讜转 诪砖诇砖讬诐 讜讗讬谞讬 讬讜讚注 诇诪讛 诇讗 讻转讘讜讛 讻砖讬讟转诐:





转讜住驻讜转 专讬"讚

讛专讬谞讬 谞讝讬专 讜谞讝讬专 讻砖讬讛讗 诇讬 讘谉 讛转讞讬诇 诪讜谞讛 讗转 砖诇讜 讜讗讞状讻 谞讜诇讚 诇讜 讘谉 诪砖诇讬诐 讗转 砖诇讜 讜讗讞状讻 诪转讞讬诇 讗转 砖诇 讘谞讜 驻讬壮 讻砖讗诪专 讛专讬谞讬 谞讝讬专 诪砖诪注 砖拽讬讘诇 注诇讬讜 住转诐 谞讝讬专讜转 砖诇 砖诇砖讬诐 讬讜诐 诪注讻砖讬讜 讜诪砖注讛 讚讗诪专 讛专讬谞讬 谞讝讬专 谞讗住专 讘讬讬谉 讜讘转讙诇讞转 讜讘讟讜诪讗讛 注讜讚 讻砖讗诪专 讜谞讝讬专 讻砖讬讛讗 诇讬 讘谉 拽讬讘诇 注诇讬讜 注讜讚 诇诪状讚 讬讜诐 讗讞专讬诐 讗讞专讬 砖讬讜诇讚 诇讜 讛讘谉 讚诪砖注讛 砖讬讜诇讚 诇讜 讛讘谉 诪讬讞讜诇 讛谞讝讬专讜转 注诇讬讜 诪讬讚 讜讗诐 讛讬壮 诪砖诇讬诐 谞讝讬专讜转讜 讛专讗砖讜谞讛 讜讗讞状讻 讛讬壮 谞讜诇讚 讛讘谉 讛讬转讛 讞诇讛 诪讬讚 讗讘诇 讻讬讜谉 砖诇讗 讛住驻讬拽 诇讛砖诇讬诐 谞讝讬专讜转讜 注讚 砖谞讜诇讚 讛讘谉 讗讬 讗驻砖专 诇讛 诇讞讜诇 谞讝讬专讜转 讛讘谉 注讚 砖讬砖诇讬诐 谞讝讬专讜转讜 讛讬诇讻讱 诪砖诇讬诐 谞讝讬专讜转讜 讜诪讙诇讞 讜诪讘讬讗 拽专讘谞讜转讬讜 讜讗讞状讻 诪讜谞讛 讗转 砖诇 讘谞讜 讜注讜讚 诪讙诇讞 讜诪讘讬讗 拽专讘谞讜转讬讜:





讛专讬谞讬 谞讝讬专 讻砖讬讛讗 诇讬 讘谉 讜谞讝讬专 讛转讞讬诇 诪讜谞讛 讗转 砖诇讜 讜讗讞状讻 谞讜诇讚 诇讜 讘谉 诪谞讬讞 讗转 砖诇讜 讜诪讜谞讛 讗转 砖诇 讘谞讜 讜讗讞状讻 诪讜谞讛 讗转 砖诇讜 驻讬壮 讻砖讗诪专 讛专讬谞讬 谞讝讬专 讻砖讬讛讗 诇讬 讘谉 讞诇讛 注诇讬讜 谞讝讬专讜转 诪砖注讛 砖讬讜诇讚 讛讘谉 讜诪讬讚 谞讗住专 讘讬讬谉 讜讻砖讗诪专 讜谞讝讬专 讞诇讛 注诇讬讜 谞讝讬专讜转 诪注讻砖讬讜 讜讻砖讛转讞讬诇 诇讛讬讜转 诪讜谞讛 讗转 砖诇讜 讜讗讞状讻 谞讜诇讚 诇讜 讘谉 讗转讬讗 谞讝讬专讜转 讚讘谞讜 讜讚讞讬讗 谞讝讬专讜转 讚注讻砖讬讜 诪砖讜诐 讚谞讝讬专讜转 讚讘谞讜 谞讚专 转讞诇讛 讜讗讬谉 讻讞 诇谞讝讬专讜转 讗讞专转 诇讞讜诇 注诇讬讜 讛讬诇讻讱 诪谞讬讞 讗转 砖诇讜 讜诪讜谞讛 谞讝讬专讜转 砖诇 讘谞讜 讜诪讙诇讞 讜诪讘讬讗 拽专讘谞讜转讬讜 讜讗讞状讻 诪讜谞讛 讗转 砖诇讜 砖诇砖讬诐 砖诇讬诪讬诐 讜讗转谉 砖诪谞讛 诪拽讜讚诐 诇讻谉 讗讬谉 注讜诇讬谉 诇讜 诪谉 讛诪谞讬谉 砖讗讬谉 讙讬讚讜诇 砖讬注讜专 驻讞讜转 诪诇壮 讬讜诐 讜讛状讙 诪讜谞讛 讗转 讜诪砖诇讬诐 砖诪讙诇讞 注诇 谞讝讬专讜转 讘谞讜 诇讗 住讙讬讗 驻讞讜转 诪诇壮 专讗讬转讬 驻讬专讜砖讬诐 砖驻讜讟专讬谉 砖转讬 讛谞讝讬专讜转 讘转讙诇讞转 讗讞转 讜谞状诇 砖讗讬谉 讘讛谉 诪诪砖 讜专讘讬壮 讘专讜讱 讝爪讜拽状诇 驻讬壮 讻讚讘专讬:





讘注讬 专讘讗 讗诪专 讛专讬谞讬 谞讝讬专 诇讗讞专 注砖专讬诐 讬讜诐 诪注讻砖讬讜 诪讗讛 讬讜诐 讻讬讜谉 讚讛诇讬谉 诪讗讛 讘注砖专讬诐 诇讗 砖诇诪讬谉 诇讗 讞讬讬诇讬谉 讗讜 讚讬诇诪讗 讻讬讜谉 讚讗讬转 诇讬讛 讙讬讚讜诇 砖注专 诇讘住讜祝 讞讬讬诇讬谉 驻讬壮 谞状诇 砖讗讬谉 诇讞诇拽 讘讬谉 讗诐 诇讗讞专 注砖专讬诐 讘讬谉 讗诐 讗诪专 诇讗讞专 砖诇砖讬诐 讻讬讜谉 讚讛讚讬谉 诪讗讛 讘砖诇砖讬诐 诇讗 砖诇诪讬谉 讜讗讬 拽砖讬讗 讜转讬驻砖讜讟 诇讬讛 诪诪转谞讬壮 讚转谞谉 讛专讬谞讬 谞讝讬专 讻砖讬讛讗 诇讬 讘谉 讜谞讝讬专 诪讗讛 讬讜诐 砖讗注状驻 砖诇讗 讛砖诇讬诪讜 讻诇 讛诪讗讛 拽讜讚诐 砖谞讜诇讚 讛讘谉 讗诐 谞砖讗专讜 诇讜 讻讚讬 砖讬注讜专 转讙诇讞转 注诇讜 诇讜 讗诇诪讗 讞讬讬诇讬谉 转砖讜讘讛 讘诪转谞讬壮 讻砖讗诪专 讛专讬谞讬 谞讝讬专 讻砖讬讛讗 诇讬 讘谉 讜谞讝讬专 诪讗讛 讬讜诐 讬砖 诇讜诪专 砖讬讻讜诇 诇讛砖诇讬诐 讛诪讗讛 讬讜诐 拽讜讚诐 砖讬讜诇讚 讛讘谉 砖讗注状驻 砖讛讬讗 住诪讜讱 诇诇讬讚转讛 诪讬 讬讗诪专 砖转诇讚 讜诇讗 转驻讬诇 讜讗驻讬壮 讗诐 转诇讚 砖诪讗 转诇讚 讘转 讟讜诪讟讜诐 讜讗谞讚专讜讙谞讜住 讛诇讻讱 讞讬讬讘 诇诪谞讜转 讛诪讗讛 诪讬讚 讗讘诇 讛讻讗 砖讗诪专 讘驻讬专讜砖 诇讗讞专 注砖专讬诐 讬砖 诇讜诪专 讻讬讜谉 讚诇讗 诪诇讬 砖诇诪讬谉 诇讗 讞讬讬诇讬谉 讜专讘讬壮 讘专讜讱 讝爪讜拽状诇 驻讬壮 砖讘谞讝讬专讜转 砖诇 诪讗讛 砖拽讬讘诇 注诇讬讜 讗讞专 谞讝讬专讜转 讛讘谉 住转诐 拽讬讘诇 注诇讬讜 砖诇讗 讗诪专 讘讛 诪注讻砖讬讜 讜诪驻谞讬 讝讛 谞讚讞转 诪驻谞讬 谞讝讬专讜转 讛转谞讗讬 讻砖拽讜讚诪转 讜专讘讗 讘注讬 讛讬讻讗 讚讗诪专 诪注讻砖讬讜 诪讗讛 讬讜诐 讗诐 谞讜讛讙 讻诪砖谞转讬谞讜 讗诐 诇讗讜 讜讗讬谞讜 谞状诇 讚讻砖讗诪专 谞讝讬专 诪讗讛 讬讜诐 诪注讻砖讬讜 讛讜讬 讚诪砖注讛 砖讬爪讗讛 谞讝讬专讜转 诪驻讬讜 谞讗住专 讘讬讬谉 讜讘转讙诇讞转 讜讘讟讜诪讗讛 讜讗讬谉 诇讜诪专 讗诇讗 讻诪讜 砖驻讬专砖转讬:





讜转讬讘注讬 诇讬讛 谞讝讬专讜转 诪讜注讟转 驻讬壮 讚讬状诇 讻讬讜谉 砖讗诇讛 讻壮 讬讜诐 讗讬谞讜 谞讝讬专 讘讛诐 讞诇讛 注诇讬讬讛讜 谞讝讬专讜转 讚诇壮 讬讜诐 讜讗注状讙 讚诇讗 砖诇诪讬谉 讜讗注状讙 讚诇讗 诪砖转讬讬专讬 讻砖讬注讜专 转讙诇讞转 谞讗住专 讘讛诐 讜讻砖讬砖诇讬诪讜 讛注砖专讬诐 讬诪谞讛 谞讝讬专讜转讜 讜讬讙诇讞 讜注讜讚 讬诪谞讛 谞讝讬专讜转 讛专讗砖讜谞讛 讜讬讙诇讞 讜讗讜转谉 讻壮 讬讜诐 诇讗 讬注诇讜 诇讜 讻讬讜谉 砖谞砖讗专讜 砖讬注讜专 转讙诇讞转 讜诪谞讗 诇讬壮 讚诇讗 讞讬讬诇讗 讻诇诇 讜诪讜转专 讘讗讜转谉 讛讻壮 诇砖转讜转 讬讬谉:





砖讬讟讛 诪拽讜讘爪转

讛专讬谞讬 谞讝讬专 讜谞讝讬专 诇讻砖讬讛讬讛 诇讬 讘谉. 诪转讞诇讛 拽讘诇 注诇讬讜 谞讝讬专讜转 住转诐 讜注讜讚 拽讬讘诇 注诇讬讜 谞讝讬专讜转 讗讞专 讻砖讬讛讬讛 诇讜 讘谉. 讛转讞讬诇 诪讜谞讛 讜讗讞专 讻讱 谞讜诇讚 诇讜 讘谉. 拽讜讚诐 砖讛砖诇讬诐 砖诇砖讬诐 讬讜诐. 诪砖诇讬诐 讗转 砖诇讜 讻讬讜谉 砖拽讘诇 注诇讬讜 诪转讞诇讛 讜讘讻诇讜转 砖诇砖讬诐 砖诇讜 讬讙诇讞 讜讬讘讬讗 拽专讘谉. 讚讻砖诐 砖讬诪讬 谞讝讬专讜转 讘谞讜 讗讬谞谉 诪转讞讬诇讬谉 注讚 诇讗讞专 诪谞讬谉 砖诇讜 诇讙讘讬 转讙诇讞转 谞诪讬 诇讗 讞讬讬诇 谞讝讬专讜转 讘谞讜 注讚 诇讗讞专 讙讬诇讜讞 讜诇讛讻讬 诪讜转专 诇讙诇讞. 讜讗讞专 讻讱 诪讜谞讛 砖诇砖讬诐 砖诇 讘谞讜 讜讘讛砖诇讬诪讜 讗讜转谉 讬讙诇讞 讜讬讘讬讗 拽专讘谉. 诪谞讬诪讜拽讬 讛专讘 注讝专讬讗诇 讝"诇. 讜讛讜讗 注诇 讚专讱 驻讬专讜砖 讛转讜住驻讜转. 讗讘诇 讘驻讬专讜砖 讻转讜讘 讻讚专讱 专砖"讬 讝"诇 讜讝讛 诇砖讜谞讜: 讛专讬谞讬 谞讝讬专 注讻砖讜 讜谞讝讬专 讻砖讬讛讬讛 诇讬 讘谉. 讛转讞讬诇 诪讜谞讛 讗转 砖诇讜 谞讝讬专讜转 砖诇 注爪诪讜. 讜讗讞专 讻讱 谞讜诇讚 诇讜 讘谉 拽讜讚诐 砖讛砖诇讬诐 谞讝讬专讜转 砖诇讜 讗讬谞讜 诪讙诇讞 讛讜讗讬诇 讜讘谞讜 谞讜诇讚 讘转讜讱 讬诪讬 谞讝讬专讜转 砖诇讜. 讚专讜讗讬谉 讗讜转讛 讻讗诇讜 诪讗讜转讛 砖注讛 砖谞讜诇讚 讞诇讛 注诇讬讜 谞讝讬专讜转 讘谞讜 讛讬诇讻讱 讗讬谞讜 讬讻讜诇 诇讙诇讞 注讚 讗讞专 谞讝讬专讜转 讘谞讜. 讗讘诇 诪讻诇 诪拽讜诐 讻讬讜谉 讚谞讝讬专讜转 砖诇讜 讛转讞讬诇 拽讜讚诐 诇讛讻讬 诪砖诇讬诐 讗转 砖诇讜 讛讜讗讬诇 讜讗诪专 讛专讬谞讬 谞讝讬专 讘专讬砖讗 讜讗讞专 讻讱 诪讜谞讛 砖诇 讘谞讜. 讜诇讘住讜祝 诪讙诇讞 转讙诇讞转 讗讞转 讘诇讘讚. 砖讗诐 转讗诪专 讬诪谞讛 注诇 讘谞讜 诪砖谞讜诇讚 讜讘讬讜诐 砖诇讜砖讬诐 讬讙诇讞 讜砖讜讘 讬砖诇讬诐 谞讝讬专讜转 砖诇讜 讜讛讚专 讬讙诇讞 讻讬讜谉 讚讗讬谉 讘讬谉 讙讬诇讜讞 专讗砖讜谉 诇讙讬诇讜讞 砖谞讬 讙讬讚讜诇 砖注专 讻诇 讻讱 砖讗讬谉 讙讬讚讜诇 砖注专 驻讞讜转 诪诇' 讬讜诐 讛讬诇讻讱 讗讬谞讜 诪讙诇讞 讗诇讗 转讙诇讞转 讗讞转 注诇 砖谞讬讛诐 诇住讜祝 谞讝讬专讜转讜. 讜讗讬谞讜 诪讘讬讗 砖转讬 拽专讘谞讜转 谞讝讬专讜转 砖讗讬谞讜 诪讘讬讗 砖转讬 拽专讘谞讜转 诇转讙诇讞转 讗讞转. 注讚 讻讗谉:  


讛专讬谞讬 谞讝讬专 讻砖讬讛讬讛 诇讬 讘谉 讜谞讝讬专. 砖拽讘诇 注诇讬讜 谞讝讬专讜转 讘谞讜 转讞诇讛. 讛转讞讬诇 诪讜谞讛 讗转 砖诇讜 讗讜诇讬 讬砖诇诪讜 砖诇讜砖讬诐 讬讜诐 拽讜讚诐 砖讬讜诇讚 诇讜 讘谉 讜讗讞专 讻讱 谞讜诇讚 诇讜 讘谉 拽讜讚诐 砖讬砖诇诪讜. 诪谞讬讞 讗转 砖诇讜 讜诪讜谞讛 讗转 砖诇 讘谞讜. 讚讻讬讜谉 砖拽讘诇 谞讝讬专讜转 讘谞讜 转讞诇讛 诪讬讚 讻砖谞讜诇讚 诇讜 讘谉 爪专讬讱 诇讛谞讬讞 讗转 砖诇讜. 讜谞驻拽讗 诪讬谞讛 讘讛驻住拽讛 讝讜 砖讗讬谞讜 诪讙诇讞 讻讬 讗诐 驻注诐 讗讞转. 讚讗诐 讛讬讛 注诇 砖诇 讘谞讜 讛讬讛 爪专讬讱 诇诪谞讜转 砖诇砖讬诐 诇谞讝讬专讜转讜 讚讗讬谉 转讙诇讞转 驻讞讜转 诪诇' 讬讜诐 讜诇讗 砖讬讬讱 诇诪讬转谞讬 讜讗讞专 讻讱 诪砖诇讬诐 讗转 砖诇讜 讚讗讬谉 讝讜 讛砖诇诪讛 讻讬讜谉 讚爪专讬讱 诇诪谞讜转 砖诇讜砖讬诐 讬讜诐 诪砖诇诐. 讗讘诇 讗诐 讛讬讛 诪砖诇讬诐 砖诇讜 讘诇讗 讛驻住拽讛 讜讗讞专 讻讱 讛讬讛 诪讜谞讛 砖诇 讘谞讜 讛讬讛 爪专讬讱 砖转讬 转讙诇讞讜转. 讗讘诇 讛砖转讗 诪讘讬讗 注诇 转讙诇讞转 讗讞转 砖谞讬 拽专讘谞讜转. 讜谞专讗讛 诇讬 讚诇专讘 讚讗诪专 砖讟诪讗 讘讬讜诐 讙讚讜诇 砖注专 讗讬谞讜 住讜转专 讗驻砖专 讚诪讙诇讞 注诇 砖诇 讘谞讜 讜讗讞专 讻讱 诪讜谞讛 砖诇讜砖讬诐 注诇 谞讝讬专转讜. 讜讛讗讬 讚拽专讬 诇讬讛 讛砖诇诪讛 诇驻讬 砖讗诐 谞讟诪讗 讗讞专 砖砖诇诪讜 讛砖诇砖讬诐 砖诇讜 讗讬谞讜 住讜转专 讻讬讜谉 砖讗讬谞讜 诪讜谞讛 诪讗讝 讜讛诇讗讛 讗诇讗 诇讙讬讚讜诇 砖注专. 讜谞驻拽讗 诪讬谞讛 讘讛讱 讛驻住拽讛 砖爪专讬讱 诇讛砖诇讬诐 讬转专 注诇 砖转讬 谞讝讬专讜转 讻讚讬 讙讚讜诇 砖注专. 讜注讜讚 谞驻拽讗 诪讬谞讛 诇专讬砖 诇拽讬砖 讚讗诪专 谞讟诪讗 讘砖诇 讘谞讜 讗讬谞讜 住讜转专 讗转 砖诇讜 讚讗诐 诪谞讛 注砖专讬诐 诇谞讝讬专讜转讜 讜讛驻住讬拽 讜讛转讞讬诇 诇诪谞讜转 讗转 讘谞讜 讜谞讟诪讗 讘转讜讱 注砖专讛 讬诪讬诐 讗讬谞讜 住讜转专 讗诇讗 谞讝讬专讜转 讘谞讜. 讜讗诐 讛讬讛 诪砖诇讬诐 讗转 砖诇讜 讘诇讗 讛驻住拽讛 讛讬讛 住讜转专 讛讻诇. 讜诇专' 讬讜讞谞谉 讚讗诪专 住讜转专 讛讻诇 谞驻拽讗 诪讬谞讛 讚讗诐 诪谞讛 注砖专讬诐 诇谞讝讬专讜转讜 讜讛驻住讬拽 讜诪谞讛 注砖专讬诐 诇砖诇 讘谞讜 讜谞讟诪讗 住讜转专 讛讻诇. 讜讗讬诇讜 讛讬讛 诪砖诇讬诐 讗转 砖诇讜 转讞诇讛 诇讗 讛讬讛 住讜转专 讻讬 讗诐 注砖专讬诐 讬诪讬诐: 


讛专讬谞讬 谞讝讬专 诇讗讞专 注砖专讬诐 讬讜诐 讜诪注讻砖讬讜 诪讗讛 讬讜诐. 拽讘诇 注诇讬讜 谞讝讬专讜转 砖诇 砖诇砖讬诐 讬讜诐 砖讬讞讜诇讜 诇讗讞专 注砖专讬诐 讬讜诐. 讜注讜讚 拽讘诇 注诇讬讜 谞讝讬专讜转 砖诇 诪讗讛 讬讜诐 讘住转诐 讘诇讗 拽讘讬注讜转 讝诪谉 讗诇讗 讗诪专 讛专讬谞讬 谞讝讬专 诪讗讛 讬讜诐. 讜讘砖讘讬诇 砖讗诪专 讛专讬谞讬 谞讝讬专 诇讗讞专 注砖专讬诐 讬讜诐 讗诪专 讜诪注讻砖讜 诪讗讛 讬讜诐 讻诇讜诪专 砖专讗讜讬谉 诇讞讜诇 诪注讻砖讜: 


讗讜 讚讬诇诪讗 讻讬讜谉 讚讗讬转 诇讬讛 讻讚讬 讙讬讚讜诇 砖注专 诇讘住讜祝 讞讬讬诇讬 讚讗讬谞讜 讞讜砖砖 注诇 讛讛驻住拽讛. 讻讬讜谉 讚讗讬转 诇讬讛 讞砖讬讘讜转 砖诇 讙讬讚讜诇 砖注专 讚讛讬讬谞讜 砖诇讜砖讬诐 讬讜诐 讗讬谞讜 讞讜砖砖 注诇 讛讛驻住拽讛. 讜诇诪讗讬 讚驻专讬砖讬转 讚讘讻诇 谞讝讬专讜转 诪讜驻住拽转 爪专讬讱 诇讙诇讞 砖谞讬 驻注诪讬诐 谞讬讞讗 讚谞拽讟 诇讬砖谞讗 讚讙讬讚讜诇 砖注专 讻诇讜诪专 砖讗讬谞讜 诪驻住讬讚 讻诇讜诐 讘讛驻住拽讛 砖讗讬谞讜 爪专讬讱 诇诪谞讜转 讬讜诪讬 讬转讬专讬 诇爪讜专讱 讙讚讜诇 砖注专. 讛专讗"砖 讝"诇 讘驻讬专讜砖讬讜:

